Vruća Nata ponovo u Sarajevu: Seksipil i energija u petak veče u klubu My Face - uz Natašu Bekvalac! | DEPO Portal\nVruća Nata ponovo u Sarajevu: Seksipil i energija u petak veče u klubu My Face - uz Natašu Bekvalac!\nDEPO CLUBBING09.11.16, 14:58h\nPjevačica se s nestrpljenjem raduje koncertu i ponovnom susretu sa bh. publikom, koja joj je posebno draga, a priprema i poseban repertoar, te svim posjetiocima obećava više od dva sata fantastične zabave i plesa\nPopularna pjevačica Nataša Bekvalac u petak i subotu družit će se sa svojom mnogobrojnom publikom u Sarajevu i Mostaru, te predstaviti pjesme sa novog aktuelnog albuma “Original”.\nHitovi poput “Nikotin”, “Poludim li u dvadeset pet”, “300 stepeni”, “Laži me”, “Gubim tlo pod nogama” i brojni drugi sa njenog novog albuma „Original“, na koji se čekalo šest godina, uz seksepil, harizmu i energiju Bekvalac garant su dobre zabave za sve Sarajlije u klubu My Face, gdje će nastup početi u 22 sata, a koji zasigurno ne treba propustiti.\nPjevačica se s nestrpljenjem raduje koncertu i ponovnom susretu sa bh. publikom, koja joj je posebno draga, a priprema i poseban repertoar, te svim posjetiocima obećava više od dva sata fantastične zabave i plesa.\nVeć narednog dana, u subotu, Bekvalac će sa svojim bendom gostovati u Mostaru u Art Clubu, a koncert također počinje u 22 sata.


Anketari Agencije za statistiku BiH u posjeti domaćinstvima – NTVIC\nAnketari Agencije za statistiku BiH u posjeti domaćinstvima\nAgencija za statistiku BiH, tokom novembra i decembra 2021. godine, provodi deseti talas ažuriranja glavnog okvira uzorka sa krajnjim ciljem da poveća obim i kvalitet statističkih podataka u Bosni i Hercegovini kao i njihovo dalje usklađivanje sa EU standardima.\nAžuriranje se vrši popisivanjem domaćinstava u odabranom uzorku popisnih krugova prema definisanoj metodologiji koju su pripremile sve tri statističke institucije u BiH. Upitnik sadrži pitanja o imenu i prezimenu, polu, datumu rođenja, statusu objekta prema nastanjenosti, najvišoj završenoj školi i slično.\nIstraživanja zasnovana na uzorku domaćinstava jedna su od glavnih aktivnosti statističkih institucija u Bosni i Hercegovini, a okvir uzorka direktno utiče na kvalitet odabira uzorka za svako istraživanje kao i na rezultate istraživanja. Kvalitetan okvir uzorka je preduvjet za kvalitetniji rad statističkih institucija u BiH zbog toga što osigurava visok kvalitet vrijednih, uporedivih, pouzdanih i tačnih podataka i statistika potrebnih za planiranje kratkoročnih i dugoročnih socijalno-ekonomskih razvojnih strategija i praćenje procesa reforme u Bosni i Hercegovini.\nZbog značaja ove aktivnosti, Agencija za statistiku Bosne i Hercegovine poziva stanovništvo na aktivnu saradnju u realizaciji ovog važnog istraživanja i garantuje da će, u skladu sa zakonima o statistici i zaštiti ličnih podataka, odgovori na postavljena pitanja biti strogo povjerljivi, te da će se prikupljeni podaci koristiti isključivo za statističke svrhe, navodi se u saopćenju Agencije za statistiku BiH.\nIzvor: Faktor ba\nSnažan vjetar oborio više stabala i nanio značajnu štetu u Sarajevu\nOd 1. novembra na snagu stupilo obavezno posjedovanje i korištenje zimske opreme i to bez obzira na vremenske uslove


Dodikov savjetnik: Ikona je bila u vlasništvu porodice iz Banje Luke, vrijedi 100-200 eura\nOno što je jako bitno, navodi Kovačević, a što svako od gledalaca može da provjeri, jeste da takve ikone je lako moguće pronaći na internetu\nRadovan Kovačević, savjetnik predsjedavajućeg Predsjedništva BiH Milorada Dodika kaže da je neophodno da se krene od početka i objasni o čemu se radi kada je u pitanju poklonjena ikona Sergeju Lavrovu, ministru inostranih poslova Ruske Federacije.\n– Ikona je bila u privatnom vlasništvu jedne porodice iz Banjaluke, koja ju je tu imala duže od 15 godina. Oni su poželjeli da ta ikona bude poklonjena Lavrovu – navodi Kovačević gostujući u Dnevniku 1 RTRS-a.\n– Ikona naravno ima sentimentalnu vrijednost, te vrijednost na osnovu toga što je u pitanju pravoslavna ikona koja je osveštana, ali nema nikakvu značajniju materijalnu vrijednost – istakao je Kovačević.\nOno što je jako bitno, navodi Kovačević, a što svako od gledalaca može da provjeri, jeste da takve ikone je lako moguće pronaći na internetu.\n– Ima ih jako mnogo i njihova cijena se kreće od 100 do 200 eura – kaže Kovačević.\n#milorad dodik#radovan kovačević#ikona


Preminuo Žan-Pjer Adams – posle 39 godina u komi /foto, video/\nPreminuo legendarni fudbaler – posle 39 godina u komi /foto, video/\nŽan-Pjer Adams, nekadašnji francuski fudbaler koji je proveo 39 godina života u komi, preminuo je u 73. godini života.\nAdams, bivši francuski reprezentativac je žrtva lekarske greške, njemu je 17. marta 1982. godine data anestezija iz koje se nikada nije probudio.Adams je trebalo da bude podvrgnut operaciji kolena, ali je injekcija anestetika bila kobna, 39 godina je održavan u životu, a preminuo je u ponedeljak ujutru u bolnici u francuskom gradu Nim.Na koban lekarski tretman Adams je otišao pošto je osetio probleme u tetivi kolena.Dogovor je bio da se obavi operacija, Adams je u tom momentu pohađao kurs za trenera i bilo je neophodno da bude potpuno zdrav.Mnogo godina kasnije je objavljeno da je doktor koji je operisao Adamsa istovremeno radio na osam pacijenata.„Žan-Pjer oseća, miriše, čuje, poskakuje kada pas laje, ali ne otvara oči. Ljudi govore da treba da bude isključen sa aparata, ali ja nemam snage da prestanem da mu dajem hranu i vodu. On ima normalnu rutinu, možda je u vegetativnom stanju, ali on može da čuje i da sedi u invalidskim kolicima“, navela je njegova supruga Bernadeta.Adamsov život je bio pun dramatičnih događaja, kao dete se preselio iz rodnog Senegala u Francusku, a velike traume je doživeo posle saobraćajne nesreće u kojoj je zadobio povrede, a njegov prijatelj Gi Bodo je tada poginuo.Prvi profesionalni ugovor potpisao je tek sa 22 godine, pošto je prethodno briljirao igrajući fudbal za tim vojske, nazvan je „crnom stenom“, a od 1972. do 1976. bio je standardan član reprezentacije Francuske.\n© AFP 2021 / -Žan-Pjer Adams\nAdams, bivši francuski reprezentativac je žrtva lekarske greške, njemu je 17. marta 1982. godine data anestezija iz koje se nikada nije probudio.\nAdams je trebalo da bude podvrgnut operaciji kolena, ali je injekcija anestetika bila kobna, 39 godina je održavan u životu, a preminuo je u ponedeljak ujutru u bolnici u francuskom gradu Nim.\nNa koban lekarski tretman Adams je otišao pošto je osetio probleme u tetivi kolena.\nDogovor je bio da se obavi operacija, Adams je u tom momentu pohađao kurs za trenera i bilo je neophodno da bude potpuno zdrav.\n„Sve je u redu, odlično se osećam“, bile su poslednje reči Adamsa pre nego što je dobio anesteziju.\nMnogo godina kasnije je objavljeno da je doktor koji je operisao Adamsa istovremeno radio na osam pacijenata.\n„Žan-Pjer oseća, miriše, čuje, poskakuje kada pas laje, ali ne otvara oči. Ljudi govore da treba da bude isključen sa aparata, ali ja nemam snage da prestanem da mu dajem hranu i vodu. On ima normalnu rutinu, možda je u vegetativnom stanju, ali on može da čuje i da sedi u invalidskim kolicima“, navela je njegova supruga Bernadeta.\nAdamsov život je bio pun dramatičnih događaja, kao dete se preselio iz rodnog Senegala u Francusku, a velike traume je doživeo posle saobraćajne nesreće u kojoj je zadobio povrede, a njegov prijatelj Gi Bodo je tada poginuo.\nPrvi profesionalni ugovor potpisao je tek sa 22 godine, pošto je prethodno briljirao igrajući fudbal za tim vojske, nazvan je „crnom stenom“, a od 1972. do 1976. bio je standardan član reprezentacije Francuske.


Polozaj zrtve u krivicnom postupku Srbije\nPostavio Yucom - 20/04/2017 Nova izdanja\nOd svog osnivanja 1997. godine, YUCOM kontinuirano i uspešno pruža besplatnu pravnu pomoć građanima kojima su povređena ljudska prava (manjinske grupe, branioci ljudskih prava, novinari i drugi) pred nadležnim državnim organima, sudovima, Evropskim sudom za ljudska prava i Komitetom UN za ljudska prava. Naš tim za besplatnu pravnu pomoć trenutno se sastoji od tri advokata i četiri pravnika, stalno angažovanih na slučajevima besplatne pravne pomoći. Kao rezultat strateških parničenja koje YUCOM konstantno pruža, različite zakonodavne promene sa ciljem razvoja efikasnije zaštite ljudskih prava pred državnim organima, Evropskim sudom za ljudska prava i komitetima UN su sprovedene.\nYUCOM je prepoznat kao organizacija sa praktičnim znanjem za pružanje pravne pomoći i zagovaranje promena u zakonodavstvu. Od svog osnivanja, YUCOM lobira za poštovanje principa vladavine prava na nacionalnom i regionalnom nivou. YUCOM je prepoznat kao organizacija koja zagovara poštovanje ljudskih prava i reforme zakonodavstva, član je brojnih mreža i koalicija, i poseduje kapacitet i dugogodišnje iskustvo u uspešnom vođenju kampanja za reformu zakonodavstva i promena u pravnoj praksi.\nGlavna dostignuća u lobiranju uključuju usvajanje i sprovođenje velikog broja bitnih zakona, Zakon o amnestiji, Zakon o slobodnom pristupu informacijama od javnog značaja, uvođenje odredbi protiv nasilja nad ženama u Zakon o radu, Zakon o obrazovnom sistemu, Zakon o ombudsmanu, odredbe o nasilju u porodici, uvođenje zločina iz mržnje u srpsko zakonodavstvo. Takođe, YUCOM je lobirao za sankcionisanje mučenja kao krivičnog dela i njeno uključivanje u izmenjen Krivični zakonik Republike Srbije, bio pionir inicijative da se dekriminalizuje klevetanje, vodio kampanju za usvajanje Zakona o OCD, lobirao za usvajanje Zakona o zabrani diskriminacije, i mnoge druge. YUCOM je član radne grupe za kreiranje nacrta Zakona o besplatnoj pravnoj pomoći, čiji je razvoj u finalnoj fazi, a podržao je pisanje mnogih nacrta zakona. Trenutno, Zakon o nestalim bebama je u procesu usvajanja kao rezultat presude Evropskom suda za ljudska prava protiv Srbije.\nOd 2005. godine, YUCOM pokreće postupke pred Evropskim sudom za ljudska prava i trenutno ima nekoliko slučajeva u proceduri pred ESLjP koji su dobili potvrdu prioriteta pred tim sudom. U martu 2007. godine, YUCOM je dobio slučaj (V.A.M. vs. Serbia) pred Evropskim sudom za ljudska prava. Ovo predstavlja prvu presudu ESLjP protiv Srbije koja obavezuje Srbiju da plati odštetu podnositeljki predstavke.\nRezultati strateških slučajeva parničenja YUCOM-a su, inter alia, promene ustavnih odredbi za pružanje efikasnije zaštite pred državnim organima. YUCOM je takođe pokazao ogromnu privrženost određivanju granica slobode izražavanja kako bi se borio protiv rasizma i nedostatka tolerancije u srpskom društvu. U tom smislu, organizacija je uspešno lobirala za inkriminaciju govora mržnje, sprovela istraživanje sa fokusom na sprovođenje medijskih zakona u delovima koji se odnose na promociju tolerancije i zabrane diskriminacije i govora mržnje i vodila brojne slučajeve govora mržnje. YUCOM sarađuje sa raznim organizacijama civilnog društva na pružanju zaštite ljudskih prava u Srbiji.\nUloga organizacija civilnog društva koja se bave pružanjem besplatne pravne pomoći građanima kojima su povređena ili uskraćena ljudska prava, kao što je YUCOM, je bitan kako bi se identifikovao i kako bi učestvovali u procesu izmene zakonodavstva sa neposrednim iskustvom u radu sa žrtvama i relevantnim istraživačima iz ovog polja. Još jedan bitan aspekt je uloga Nacionalnog konventa o Evropskoj uniji u Srbiji (NKEU), koja predstavlja jedinstven i inovativan model mreže saradnje koja okuplja OCD iz različitih polja ekspertize oko ideje da se omogući učestvovanje, značajna saradnja i praćenje pregovora o pristupanju Srbije Evropskoj uniji u sklopu svih 35 pregovaračkih poglavlja. NKEU je podeljen na 21 radnu grupu, koje pojedinačno vodi jedna organizacija civilnog društva ili konzorcijum OCD, i na mrežu koja obuhvata druge relevantne i zainteresovane OCD (nevladine organizacije, profesionalna udruženja, sindikati, akademska zajednica, itd.). U okviru 21 radne grupe, 300 OCD aktivno učestvuje u dijalogu sa relevantnim predstavnicima Vlade i administrativnih strukturi koje su uključene u pregovarački proces (pregovarački tim, ministarstva, Narodna skupština).\nKao koordinator radne grupe NKEU za sprovođenje Akcionog plana za poglavlje 23, YUCOM prati sprovođenje svih aktivnosti koje su predviđene AP-om, uključujući i one koje su povezane sa statusom i pozicijom žrtava (oštećenih) u srpskom zakonodavstvu. Pored monitoringa, YUCOM je zadužen za pružanje ranih upozorenja koja se tiču nesprovođenja ili pogrešnog sprovođenja tih aktivnosti. Pregovori o pristupanju su poslednji korak u procesu integracije zemlje kandidata u Evropsku uniju. Pregovori određuju uslove koje kandidat mora da ispuni ili ostvari kako bi mogao da pristupi članstvu u EU, a u suštini su povezani sa harmonizacijom domaćeg zakonodavstva sa pravnim tekovinam a EU.\nNovi pristup Evropske komisije pregovorima sa budućim zemljama članicama zahteva da se pregovori o poglavljima 23 i 24, koji pokrivaju polja pravosuđa i osnovnih prava i pravdu, slobodu i bezbednost, moraju da se otvore prva. Poglavlje 23 o pravosuđu i osnovnim pravima je novo poglavlje uvedeno posle šestog talasa proširenja EU. Politike pravosuđa i osnovnih prava imaju za svoj cilj očuvanje i poboljšanje Evropske unije kao zonu slobode, bezbednosti i pravde.\nKako bi ostvarila zahteve iz ovog poglavlja, Srbija mora da sprovede niz reformi i aktivnosti koje imaju direktan uticaj na svakodnevni život građana. U smislu sadržaja, poglavlje 23 je podeljeno u četiri tematska polja, koja uključuju: reformu pravosuđa, politiku borbe protiv korupcije, osnovna prava i prava građana EU. Kamen temeljac ovih polja je nezavisno pravosuđe sa neophodnim kapacitetima da održava i štiti vladavinu prava. Uvideći značaj postojanja nezavisnog i efikasnog pravosuđa, Evropska unija je definisala niz preporuka za ostvarivanje nepristrasnosti, integriteta i visokih standarda pravosuđa. To zahteva ozbiljnu posvećenost eliminaciji spoljnih uticaja na pravosuđe, dodeljivanje adekvatnih finansijskih resursa i trening. Takođe, zemlje članice su u obavezi da se efikasno bore protiv korupcije, jer ona predstavlja pretnju stabilnosti demokratskih institucija i vladavine prava. Subjekat o kom se diskutuje u ovom poglavlju odnosi se na ispunjavanje političkih kriterijuma koja u suštini predstavljaju preduslov za dalju integraciju. Postoji samo nekoliko odredbi na nivou EU koja regulišu ovo polje i većina njih se ostavlja individualnim zemljama članicama da regulišu na najbolji mogući način, imajući u vidu that moraju da se poklapaju sa standardima koji su temelj Evropske unije.\nS obzirom na to da je cilj pregovora da se zemlja kandidat pridruži EU, neophodno je zasnivanje međusobnog poverenja i osiguranje funkcionalnosti sistema, uz poštovanje samih vrednosti Evropske unije.


Metju Palmer uskoro odlazi sa funkcije? - Politika - Dnevni list Danas\nPočetna » Vesti » Politika » Metju Palmer uskoro odlazi sa funkcije?\nDiplomatski izvor našeg lista o mogućim kadrovskim promenama u odeljenju za Balkan Stejt departmenta\nM. Stojanović11.06.2021. 21:38\nTo saznaje Danas nezvanično od diplomatskog izvora u Vašingtonu. Naš sagovornik objašnjava da se prognozira i sve učestalije govori da Palmer, jedan od šestorice zamenika pomoćnika državnog sekretara u takozvanom “evropskom birou” Stejt departmenta neće ostati na takvoj poziciji “onda kada Senat bude potvrdio imenovanje Karen Donfrid”, za pomoćnicu državnog sekretara za Evropu i Evroaziju”. Donfrid je u aprilu nominovana za to mesto.\nDijalog Beograda i PrištineDonald TrampDžozef BajdenEntoni BlinkenEvropaKaren DonfridMajk PompeoMaršalov fondMetju PalmerMiroslav LajčakNemačkaRičard GrenelStejt departmentZapadni BalkanBeogradVašington


Bošnjački predstavnici u RS na konferenciji za medije povodom referenduma\nBošnjački predstavnici u vlasti u Republici Srpskoj održali su sastanak u srijedu u Banjaluci sa kojeg su poručili da očekuju da će referendum o Danu RS biti spriječen i da neće biti održan. Zatražili su od OHR-a da reaguje i zaštiti Dejtonski mirovni sporazum.\nNa sastanku bošnjačkih predstavnika, koji je simbolično održan u palati Republike Srpske, usvojeni su zaključci kojima se jasno zahtijeva od Visokog predstavnika da zabrani referendum koji bi trebao biti održan u Republici Srpskoj 25. septembra. Entitetski potpredsjednik Ramiz Salkić rekao je da su usvojeni zaključci u tom pogledu upućeni svim relevantnim domaćim i međunarodnim institucijama „od kojih očekujemo snažnu i odlučnu reakciju na sprečavanju antidejtonskih i antiustavnih djelovanja.\n„Isto tako obavijestićemo i predstavnike međunarodnih organizacija, važne ambasade u BiH, a prije svih njih Upravni odbor Vijeća za implementaciju mira i Visokog predstavnika, koji imaju najveću odgovornost u ovom trenutku da spriječe eskalaciju i radikalizaciju prilika u BiH. Ukoliko u dogledno vrijeme ne bude reakcije, mi ćemo poduzimati i dogovorili smo i naredne korake o kojima ćemo govoriti kada dođe vrijeme.“\nOsim OHR-a, Salkić je dodao da očekuje i od nadležnih policijskih agencija, tužilaštava i sudova da rade svoj posao i da preduzmu korake zbog neprovođenja i negacije odluka Ustavnog suda BiH kao i zbog preduzimanja koraka za destabilizaciju.\n„Očekujemo da Centralna izborna komisija BiH ne dozvoli korišćenje biračkih spiskova u svrhu održavanja ovog antidejtonskog i antiustavnog referenduma, jer bi samim tim i članovi CIK-a i opštinskih komisija bili sudionici ovog antidejtonskog djelovanja i podložni krivičnom zakonu u smislu člana 239“, rekao je Salkić dodavši da bi posljedice održavanja referenduma bile anarhija i neizvjesna budućnost.\n„Bojimo se, ukoliko se referendum održi, da se Bosna i Hercegovina usmjerava na jedan potpuno drugi kolosijek, gdje nećemo biti sigurni u ono što će se desiti sutra. Ako se referendum ne održi, uvjeren sam da će BiH snažnije nastaviti put evropskih integracija, moći ćemo provoditi reforme. Ono što je najvažnije, zadržaćemo mir, pojačati i poširiti stepen suživota, tolerancije i razumijevanja među građanima“, naveo je Salkić.\nU OHR-u i dalje ne najavljuju jasno kako će reagovati u cijeloj situaciji sa referendumom. Predsjednik Republike Srpske Milorad Dodik i u intervjuu za TV1 je rekao kako će referenduma biti bez obzira na bilo čiju reakciju ili odluku.\n„OHR ako bi nešto učinio, onda bi pokazao da je svrstan na jednu stranu i da provodi grubu političku silu. A i ako bi nešto učinio u smislu bilo kakve intervencije o referendumu, mi to ne bismo poštovali i naravno, održali bi referendum, tako da mu je to besmisleno“, rekao je Dodik te dodao:\n„Referendum na pitanje 'Da li podržavate da se 9. januar slavi kao Dan RS?' će biti proveden 25. septembra i možete samo naveče da mi čestitate, ništa vam drugo ne preostaje.“\nDa li je BiH pravna država\nKomentarišući stavove Bošnjaka, ali i odlučnost Dodika da se ide u referendum, profesor javnog mijenja iz Banjaluke Mladen Mirosavljević naglašava da je trenutno sve što se događa oko referenduma test za Bosnu i Hercegovinu kao pravnu državu.\n„Mislim da referendum ne može biti stvar političke volje i da se nalazi u raskoraku između političke volje i odluka najviših sudskih instanci. Ako neko tvrdi da je postupio i postupa po zakonu, neko drugi ko je nadležan za kontrolu tog zakona, treba da dokaže da neko krši zakon i ne postupa po njemu. Mislim da prizivanje OHR-a ne vodi ničemu, kao što ne vodi ni prijetnja održavanjem referenduma druge vrste na nekim drugim područjima. To može biti samo otvaranje Pandorine kutije da to bude uvod u održavanje niza referenduma kako se kome ćefne i da to bude uvod u formiranje budućih zajednica opština, samoupravnih, autonomnih oblasti koje smo odgledali pred početak rata kao ratno stanje. Tako da je po meni situacija sasvim jasna. Zna se po ustavu i zakonu kakve su čije nadležnosti, šta ko treba da provodi, a ostalo je sve stvar toga da li ili ne, Bosna i Hercegovina funkcioniše kao pravna država“, ističe Mirosavljević.\nNa sastanku Koordinacije bošnjačkih političkih predstavnika u vlasti RS učestvovali su funkcioneri SDA Adil Osmanović, Sadik Ahmetović, Edin Ramić, te poslanici Kluba “Domovina” u Narodnoj skupštini RS-a, Kluba Bošnjaka u Vijeću naroda RS-a, te izabrani i imenovani bošnjački predstavnici iz RS.\nPred sastanak Ramiz Salkić je najavio i aktivnosti na pripremi apelacije Ustavnom sudu BiH za ocjenu ustavnosti Odluke o referendumu. Rekao je da očekuje i da se u narednih desetak dana organizuje širi sastanak svih izabranih i imenovanih zvaničnika Bošnjaka na lokalnom nivou u RS-u te predstavnika nevladinog sektora i inetelektualaca kako bi se poslala poruka da ne prihvataju, kako se naglašava, "teror većine“ u tom bh. entitetu.


Arhiva -- Crno-bela fotografija napravljena 16. aprila 1945. u nacističkom logoru u Buhenvaldu, u Nemačkoj.\nDržavna ceremonija povodom Međunarodnog dana sećanja na žrtve holokausta, koji se u svetu obeležava 27. januara, održana je kod Spomenika žrtvama genocida u Drugom svetskom ratu na Starom sajmištu u Beogradu.\nVerski obred obavio je rabin Isak Asiel, nakon čega su preživeli logoraši, predstavnici države, diplomatskog kora i verskih organizacija položili vence i bele ruže na spomenik žrtvama holokausta.\nRabin Isak Asiel rekao je da je potreba da se sećamo Holokausta i danas podjednako važna, kako se takvi događaji ne bi ponovili. "Ovakva sećanja, komemoracije, najbolje bi bilo da počnemo od osnovne škole i da učimo da se dobrota u ljudima mora vežbati i stvarati, u suprotnom zlo nećemo nikada iskoreniti iz naše sredine", ističe Asiel.\nZaštitnik građana: Najveći i najmračniji zločin u istoriji čovečanstva\nStrahote holokausta, koji je odneo više od šest miliona nedužnih žrtava i doveo gotovo do potpunog istrebljenja jednog naroda, jeste i mora ostati upamćen kao jedan od najvećih i najmračnijih zločina u istoriji čovečanstva, rekao je zaštitnik građana Zoran Pašalić povodom Međunarodnog dana sećanja na žrtve Holokausta.\n"Stravično stradanje jevrejskog naroda u Drugom svetskom ratu opominje i upozorava da je nedostatak tolerancije prema onima drugačije verske, nacionalne ili bilo koje druge pripadnosti, predvorje i siguran put ka najvećem zlu koje ljudsko društvo može doživeti", rekao je on.\nPoručujući da je naša obaveza da se uvek iznova podsećamo strahota holokausta, Pašalić poziva na negovanje duha tolerancije i suživota, na izgradnju društva u kome će se različitosti poštovati i uvažavati, a ljudska prava beskompromisno štiti i unapređivati, navodi se u saopštenju zaštitnika.\n"Obaveza svake demokratske države je da se suprotstavlja antisemitizamu i svakom obliku diskriminacije i isključivosti, jer su te pojave, pa makar bile i izolovani incidenti, prisutne i u našem vremenu", zaključuje Pašalić.\nInače, Međunarodni dan sećanja na žrtve Holokausta ustanovljen je 2005. godine rezolucijom Generalne skupštine UN. Tog dana 1945. godine oslobođen je Aušvic–Birkenau, najozloglašeniji logor smrti u porobljenoj Evropi. Uvodeći obeležavanje tog dana, Generalna skupština UN se rukovodila se potrebom reafirmacije ljudskih prava, prevencije i kažnjavanja zločina genocida, kao i stalno prisutne opasnosti od rasne, nacionalne i verske mržnje zasnovanih na predrasudama.


Saveznici oprezni u pogledu strategije protiv ISIS\nBorci Islamske države na paradi u Raki, na severu Sirije, ranije ove godine.\nZapadni saveznici i neke vlade na Bliskom istoku pozdravili su strategiju predsednika Obame za pobedu nad ekstremističkom grupom Islamska država u Iraku i Siriji. Medjutim, mnogi ističu da je koaliciju lakše formirati nego održati.\nPredsednik Obama je naglasio da je ključni deo njegove strategije, kako se izrazio, „široka koalicija partnera“. Ta inicijativa započela je na nedavnom samitu NATO-a u Velsu gde se 10 zemalja saglasilo da će raditi zajedno kako bi porazile ekstremiste u Iraku i Siriji. Britanski brigadir u penziji Ben Beri, sada saradnik Medjunarodnog instituta za strateške studije, kaže da je verovarovatno da će medju evropskim vladama i narodima postojati veća podrška ovoj kampanji u Iraku nego što je bio slučaj sa prethodnom.\n„Mislim da do tog sastanka ne bi ni došlo da šefovi vlada tih zemalja nisu bili prilično sigruni da će imati podršku političkih krugova, javnosti i medija za bar ograničenu akciju u tom smislu.“\nTo potvrdjuju i najnovija ispitivanja javnog mnjenja. Francuska će uskoro biti domaćin sastanka čiji cilj je dalja koordinacija aktivnosti i pridobijanje podrške javnosti. Medjutim, Robin Simkoks iz Društva „Henri Džekson“, kaže da ipak postoje granice do kojih su Evropljani spremni da idu.\n„Svakako će biti manje podrške ukoliko dodje do angažovanja kopnenih trupa. Ali, nažalost kopnene trupe će možda biti neophodne da bi se porazio ISIS.“\nPored vazdušnih udara, predsednik Obama će uputiti dodatnih 475 vojnika u Irak da bi obučili i savetovali lokalne snage i pomogli im u obaveštajnoj aktivnosti, dok će saveznici prodati Iraku dodatnu vojnu opremu.\nDržavni sekretar Džon Keri je na Bliskom istoku gde nastoji da pridobije podršku zemalja regiona za zajedničku akciju, dok je Saudijska Arabija pristala da objekti za obuku trupa budu na njenoj teritoriji.\nRobin Simkoks ističe da je pomoć zemalja regiona potrebna.\n„To nije samo američki problem. To ugrožava ceo Bliski istok. Trebalo bi očekivati da će se Saudijska Arabija, Ujedinjeni Arapski Emirati, Jordan i Turska pridružiti i pružiti podršku Sjedinjenim Državama u ovom slučaju.“\nMedjutim, Ketlin Mekinis, iz Londonskog Četem Hausa, kaže da vodeće arapske zemlje imaju različita gledišta o tome kako treba voditi borbu protiv ekstremista i šta treba da bude sledeći korak.\n„Ne radi se samo o tome kako poraziti ISIS već i kako bi Bliski istok trebalo da izgleda u budućnosti. Kada se radi o koaliciji, to je mnogo složenije pitanje.“\nPredsednik Obama je rekao da će borba protiv ISIS-a biti dugotrajan napor, koji će možda trajati godinama. Takve kampanje obično imaju i svoje posledice koje bi mogle da otežaju sposobnost da se održi koalicija čije formiranje je u toku, kao i podrška javnosti za nju.


Ministar prostornog uređenja, građenja i zaštite okoliša Kantona Sarajevo Faruk Kapidžić poručio je građanima da ne moraju potpisivati peticiju protiv gradnje novog objekta na lokalitetu Hotela “Pošta” u centru grada.\n“Ne može se usvojiti urbanistički projekt “Kvadrant Sirano-Pozorište mladih” za lokalitet hotel “Pošta” bez provođenja odluke Vlade KS u vezi ventilacionih koridora”, istakao je ministar danas u online obraćanju medijima.\nKapidžić je podsjetio da je Odluku o provođenju ventilacionih koridora Vlada KS usvojila 18. juna te naglasio da se lokalitet “Pošta” nalazi upravo u okviru tih koridora.\n“Općine će krajem mjeseca od Ministarstva dobiti koji planovi remete parametre u Studiji te na koji način će se provoditi parametri”, pojasnio je ministar Kapidžić.\n“Ovo je naša obaveza zbog situacije u gradu, a to je da se dobije veći broj zelenih površina i omogući strujanje zraka”, zaključio je Kapidžić.\nTags #Faruk Kapidžić #izgradnja objekta na lokalitetu hotela "Pošta" #Kanton Sarajevo


Đorđević: Vulin bolje da angažuje policiju protiv kriminala nego što fabrikuje lažne vesti - Politika - Dnevni list Danas\nPočetna » Vesti » Politika » Đorđević: Vulin bolje da angažuje policiju protiv kriminala nego što fabrikuje lažne vesti\nPredsednik pokreta Oslobođenje Mlađan Đorđević izjavio je danas da taj pokret neće sprečavati izborni proces uprkos tome što izbore smatra nelegitimnim i nelegalnim i pozvao ministra unutrašnjih poslova Aleksandra Vulina da ne fabrikuje lažne vesti.\n„Tačno je da smo razmatrali akte gradjanske neposlušnosti i tačno je da nameštene izbore koje organizuje mafija u jednom nedemokratskom okruženju smatramo nelegitimnim“, rekao je Đorđević, u pisanoj izjavi, povodom Vulinove izjave da neke stranke i strani faktori nameravaju da spreče izbore.\nKako je Đordjević podsetio, pokret je „uzevši u obzir želju većine opozicije i građana da izadju na izbore, kao i kompleksnu medjunarodnu situaciju, odlučio da se ne meša u izborni proces i da je tu odluku je još ranije obelodanio“.\nĐorđević je rekao da bi Vulinu bilo bolje da angažuje Ministartvo unutrašnjih poslova i Bezbednosno informativnu agenciju da „reše bujanje kriminala u zemlji, a ne da zloupotrebljava službe bezbednosti za špijuniranje opozicije i fabrikovanje lažnih afera“.\nPosebno je kritikovao Vulinovu izjavu o stranom faktoru smatrajući da režim ovakve optužbe „ponovo koristi za diskreditaciju Ruske Federacije u srpskoj javnosti“.\n„Podsetiću da su Vučićevi tabloidi još za proteste nakon izbora 2020. optuživali Rusiju. Vulin se tada javno raspravljao sa funkcionerkom Кremlja Marijom Zaharovom“, rekao je Đorđević.\nOn je naveo da vlast „laže i obmanjuju srpske glasače, predstavljajući se kao veliki rusofil, a već spremaju sankcije Moskvi posle izbora“, napominjući da je „Vulinova izjava samo deo tog plana“.\nAleksandar VulinkriminalMlađan ĐorđevićBeograd\nDruštvo • 13.06.2022. 10:55\nVulin: Bez popunjavanja policijskih redova nema uspešne borbe protiv kriminala


17. 06. 2021 |\nS druge strane, u slučaju da rode treće dete, nemaju pravo da brinu o njemu dve godine, već posle godinu dana moraju da se vrate na posao.\nPune budžet, a na porodiljskom im manje plate: Zakon o podršci porodicama sa decom diskriminiše majke preduzetnice Foto: Freepik\nZUBARKE, frizerke, advokatice, kozmetičarke i mnoge druge mame koje imaju sopstvene firme, kada odluče da rode dete, moraju da se suoče sa činjenicom da će dok su na porodiljskom, po slovu sadašnjeg zakona, biti mame drugog reda.\nOne su višestruko diskriminisane i nemaju ista prava kao, recimo, zaposlene u državnoj firmi. Ukoliko žele da zadrže klijente od kojih firma, a i porodica, živi i skrate veliku pauzu u privatnom poslovanju, one neće moći porodiljsko odsustvo da prenesu na partnera, što je omogućeno svim ostalim mamama.\nS druge strane, u slučaju da rode treće dete, nemaju pravo da brinu o njemu dve godine, već posle godinu dana moraju da se vrate na posao. Najveći broj njih – kada saznaju da se njihove naknade tokom porodiljskog odsustva ili nege deteta računaju po posebnoj formuli koja im nepravedno umanjuje primanja – odustaju od bolovanja. Primera radi, ako su imale primanja od 80.000 dinara i radile 18 meseci, njihova naknada dok su na bolovanju biće svega 53.000.\nUkoliko se ne promeni Zakon o finansijskoj podršci porodicama sa decom, mame preduzetnice će i dalje za vreme porodiljskog morati da se snalaze kako znaju i umeju.\nIako je Udruženje “Mame su zakon” zatražilo od Ministarstva za brigu o porodici informaciju koliko mama preduzetnica ima u Srbiji, nikada je nisu dobili. Sa tim podatkom mogla bi da se napravi okvirna računica koliko novca je potrebno za izmene postojećeg propisa.\n– Možemo samo da stvorimo grubu sliku stanja kada su porodilje preduzetnice u pitanju na osnovu podataka koje je Agencija za privredne registre početkom godine podelila sa javnošću. U Srbiji ima oko 279.000 registrovanih preduzetnika, a odranije nam je poznato da trećinu čine žene, što je oko 90.000. Ono što ne znamo je, međutim, koliko među njima ima onih koje su u reproduktivnom periodu života i koje su se odlučile da postanu majke – navodi Tatjana Macura, predsednica Udruženja.\nPošto one ne mogu svoje odsustvo da prenesu na partnera, kao što to mogu sve ostale mame, dešava se da privremeno ili trajno zatvaraju firme ili se odlučuju na skupu praksu imenovanja poslovođe i izlažu se dodatnim troškovima, ističe naša sagovornica.\nMacura naglašava da bi bilo nepravedno reći da ovaj zakon u nekim segmentima nije bolji od prethodnog, ma koliko to bilo apsurdno.\n– One jesu novim propisom prvi put prepoznate kao korisnice ovog prava, ali naš cilj je da to ne bude prepoznavanje dovoljno samo po sebi, već da one budu ravnopravne sa ostalima. Posebno jer se radi o ženama koje u velikoj meri pune republički budžet i sve što im se do sada dešavalo, pa i donošenjem ovog propisa jeste jedna velika nepravda.\nUdruženje “Mame su zakon” predlaže da se najpre prava porodilja preduzetnica izjednače sa pravima svih drugih, odnosno da im se naknade ne računaju po posebnoj formuli, tj. da se ne dele sa koeficijentom 1,5, kao što je slučaj sad, kao i da imaju mogućnost da prenesu period nege deteta na partnera, isto kao i sve druge.\nZA MAME MORA DA BUDE\n– Međutim, ako je politika Vlade da se aktivno podiže natalitet, ako je to državna strateška odluka, onda se ne mogu na tom polju praviti uštede. Godinama se, recimo, uvećava budžet Ministarstva odbrane, čak se i planira uvođenje obaveznog vojnog roka, što je prilično skupa aktivnost, a niko u Vladi Srbije ne razmišlja o tome da ako nema dovoljnih izdvajanja za majke, decu, socijalnu zaštitu uopšte, jednostavno neće imati ko da ide u vojsku.\nTagovi :mame preduzetnice, porodiljska naknada, porodiljsko odsustvo\nLični i porodični život ubuduće zabranjena tema za poslodavce\nU Srbiji svega tridesetak očeva godišnje koristi “porodiljsko”


Budimpešta: Posle izbora će se ubrzati proširenje EU | Vajdaság MA\nBudimpešta: Posle izbora će se ubrzati proširenje EU\nLaslo Kever ispred parlamenta pozdravlja Ivana Brajovića\nKao jedno od pozitivnih posledica izbora za Evropski parlament (EP) može doći do ubrzanja evropske integracije regiona Zapadnog Balkana, pa tako i prijema Crne Gore u Evropsku uniju (EU) – izjavio je predsednik parlamenta Mađarske Laslo Kever.\nKever je primio predsednika parlamenta Crne Gore Ivana Brajovića, posle čega je na zajedničkog konferenciji za štampu rekao: prijem Crne Gore u EU je samo pitanje dobre volje, a ciljni datum od 2025-e je neopravdano daleko.\nLaslo Kever je izrazio nadu da će jedno od pozitivnih posledica izbora za EP, koji će se održati za dve nedelje, biti da će se promeniti pažnja i politika prema regionu, pa može doći do ubrzanja procesa integracije i Crna Gora kao prva od kandidata može postati članicom EU.\nDodao je da tom cilju služi i potpisani sporazum o saradnji između dva parlamenta, predsednika parlamenata i stručnih komisija.\nKever je rekao: Mađarska je spremna pružiti svu potrebnu podršku na političkom i diplomatskom planu Crnoj Gori, i smatra je istaknutim partnerom u regionu Zapadnog Balkana.\nKever je visoko ocenio ekonomske odnose dve zemlje, i ukazao na to da je među zemljama članicama EU Mađarska drugi najveći investitor u Crnoj Gori.\nIzrazio je nadu da će Mađarska moći aktivno učestvovati u ekonomskog razvoju Crne Gore, pre svega na planu razvoja infrastrukture.\nIvan Brajović je istakao: Crna Gora je u proteklih 13 godina, od kada je ponovo stekla državnost, postigla značajne rezultate, tako je pre dve godine pristupila NATO-u, što se može zahvaliti i podršci Mađarske. Izrazio je zahvalnost Mađarskoj što postojano podržava evropsku integraciju Crne Gore. (MTI)


Bookbridge - Osuđena bez suđenja - Vladan Dinić - Intervjui\nIzdavač: Novmark, 2013\nJovanka Broz je posle smrti svog supruga ušla u spor sa političkim naslednicima njegovog režima, provela desetak godina u izolaciji i više od dve decenije u samoizolaciji.\nDinić je avgusta 1993, pre tačno dvadeset godina, uspeo da se sretne sa Jovankom Broz i uradi jedan opširan intervju koji je kasnije u nastavcima objavljen u "Večernjim novostima".\nKnjiga "Šta mi je pričala Jovanka Broz" u svojoj osnovi ima upravo tekst tog intervjua, sa izdvojenim, autorovim komentarima. Autor u ostatku knjige prati nastojanja drugih novinara i publicista da objave razgovore sa Jovankom Broz i predstave ih javnosti kao autentične i eksluzivne ispovesti.\nTako je Dinić sastavio jedan zanimljiv kolaž koji, pored njegovog viđenja novinarskih nadmetanja i podmetanja oko intervjua sa Jovankom Broz, sadrži i svojevrstan pregled pisanja srpske i strane štampe, te razvoj interesovanja i pogleda javnosti o temama u vezi sa Jovankom i Josipom Brozom 1980.\nTito nije Tito-konačna istina+dvd


Šabić: Prijava BIA protiv Dumanovića neubedljiva i bez neophodnih argumenata\nVesti Autor:Beta21. apr. 202110:36\nKrivična prijava koju je Bezbednosno-informativna agencija podnela protiv bivšeg pripadnika Odeljenja za tajno praćenje MUP Milana Dumanovića zbog izjave da BIA i Srpska napredna stranka dele novac od prodaje droge ne sadrži neophodne argumente i deluje vrlo neubedljivo, ocenio je advokat Rodoljub Šabić.\nŠabić je rekao da zbog svega toga ta prijava neizbežno ostavlja utisak da je pravi cilj pritisak na Dumanovića ili sve druge koji ukazuju ili bi želeli da ukažu na sumnje u nezakonito postupanje ljudi iz vlasti.\nBIA demantuje navode Dumanovića: Pokušaj širenja lažnih vesti\nBIA i Bratislav Gašić podneli prijave protiv bivšeg pripadnika MUP-a Dumanovića\n20. apr. 2021 96\n„Okrivljeni je u emisiji izričito rekao da svoje tvrdnje može i da dokaže. Očekivana i logična reakcija nadležnih bi bilo da ga pozovu da to i uradi, dakle da proveri činjenice i dokaze na koje se poziva, a ne da bez ikakve provere i odlaganja protiv njega podnese krivičnu prijavu“, naveo je Šabić.\nOn je dodao da čak i da je utvrđeno da su te tvrdnje netačne, to samo po sebi ne bi bilo dovoljno za postojanje krivičnog dela koje mu se stavlja na teret.\n„Zakon jasno zahteva, ne kako BIA navodi u krivičnoj prijavi, da se to čini ‘sa ciljem’, nego da da to zaista prouzrokuje posledice koje zakon predviđa – izazove paniku, nered ili osujeti sprovođenje odluka i mera državnih organa. U tekstu prijave, sem fraza nema ni jednog konkretnog navoda o nekoj od tih posledica“, navodi Šabić.\n„Reč je, evidentno, o krajnje različitom postupanju koje nema osnov u zakonu, već u političkim opredeljenjima i stavovima. Takvim postupanjem ugrožava se jednakost svih pred zakonom, a ako uopšte govorimo o razlozima, ako ne za paniku, svakako za ozbiljnu zabrinutost, onda je narušavanje jednog od fundamentalnih ustavnih principa prava, više nego ozbiljan razlog za to“, naveo je Šabić.\nBIAkrivična prijavaMilan DumanovićRodoljub Šabić


Energoinvest potpisao ugovor za posao u Albaniji vrijedan gotovo 29 miliona eura | Objektivno\nNaslovnica Ekonomija Energoinvest potpisao ugovor za posao u Albaniji vrijedan gotovo 29 miliona eura\nEnergoinvest potpisao ugovor za posao u Albaniji vrijedan gotovo 29 miliona eura\n“Regionalna saradnja, a i dobiveni projekti i pružene mogućnosti, naročito sada kada je Hrvatska ušla u EU, a od ranije je tu Slovenija, nismo iskoristili. Prilika za regionalnu saradnju je mnogo, i samo je na nama hoćemo li ih iskoristiti uključujući i povlačenje posebnih IPA sredstava, što također nismo iskoristili na pravi način. Regionalni privredni razvoj je neizostavan primjer integracija i napretka, te nam ovi ugovori u Albaniji i na Kosovu potvrđuju da itekako možemo uspješno radititi najzahtjevnije projekte u interesu naših privreda i zemlja” izjavio je direktor Čengić.\nIstaknuta je važnost da i politika prati privredu i da se, shodno tome, definiraju regionalne razvojne politike, koje bi nudile rješenje omogućujući svim zemljama regije da ostvare svoj potencijal i iskoriste mogućnosti za održivi razvoj i blagostanje svojih građana.\n“Ovo nije prvi projekat koji naša kompanija realizuje u Albaniji. Naime, u januaru ove godine smo za istog nauručioca posla ugovorili izgradnju dalekovoda 110 kV i rekonstrukcija pet trafostanica (South Albanija/Lot 2), u vrijednosti oko 30 miliona eura, što znači da samo u Albaniji Energoinvest radi na ugovorenim poslovima vrijednim skoro 60 miliona eura” saopćeno je iz Energoinvesta d.d.


Uticajni sunitski i šiitski lideri u Iraku navode da će saradjivati kako bi smirili sektaško nasilje\nDve organizacije u centru tog sukoba saopštile su nakon sastanka da neće dopustiti da zemlja posrlja u gradjanski rat.\nFunkcioneri iz Udruženja muslimanskih sveštenika, sunitske grupe za koju se smatra da je bliska nekim frakcijama pobunjenika, održala je prvu rundu razgovora sa organizacijom Badr, vojnim krilom vodeće šiitske političke stranke, Vrhovnog saveta islamske revolucije u Iraku. Ogorčeni medjuverski spor je sredinom maja postao predmet debate u javnosti nakon ubistva nekoliko sveštenika obe vere. Harit al Dari, generalni sekretar tog sunitskog udruženja, krivi paravojne snage Badr za navodno mučenje i pogubljenje dve sunitske verske ličnosti ranije ovog meseca.\nOptužbe Al Darija su razgnevile mnoge šiite, koji sebe vide kao glavne mete napada automobilima bombama od strane sunitskih pobunjenika u Bagdadu i drugim gradovima. I dok tenzija raste, radikalni šiitski sveštenik Moktada Al Sadr se pojavio nakon višemesečnog odusutva iz javnog života, ponudivši da posreduje izmedju sunitskog udruženja i šiitskog vrhovnog saveta. Al Sadr, snažni protivnik daljeg prisustva američkih trupa u Iraku, na čelu je sopstvene zasebne političke i vojne mreže. Nakon sukoba sa američkim trupama u Nadžafu i Sadr sitiju prošle godine, on je sada izgleda spreman da učestvuje u političkom procesu. Čak i pre sastanka, obe strane u sporu su delovale pomirljivo.\nSveštenik Džalal Al Din Sagir, član Vrhovnog saveta, izabran za poslanika u iračkoj nacionalnoj skupštini, izjavio je u petak u džamiji Burata, da su suniti braća koja moraju biti u potpunosti uključena u tekući politički proces: Po njegovim rečima, irački narod se ujedinjuje protiv terorista. U medjuvremenu, u džamiji Um Al Kura sunitski sveštenik je govorio o potrebi jednakosti svih Iračana tako da većinski Šiiti ne budu iznad Sunita. Suniti, privilegovanija grupa pod bivšim režimom Sadama Huseina, strahuju da će biti isključeni iz novog političkog poretka. Premijer Ibrahim Al Džafari, koji predstavlja široki parlamentarni blok kojim dominiraju šiiti, ostavio je mesta u kabinetu za sunite, nadajući se da će obezbediti da svi Iračani osećaju da imaju svoje predstavnike u vladi.\nAmerički funkcioneri naglašavaju potrebu da irački novoizabrani lideri pruže ruku posebno otudjenoj sunitskoj muslimanskoj populaciji. Tokom nedavne posete Iraku, državni sekretar Kondoliza Rajs je izrazila želju Sjedinjenih Država da ustav, čiji se nacrt trenutno sastavlja, bude odraz etničkog i verskog sastava zemlje. Funkcioner sunitskog udruženja, Esam Al Ravi, je rekao da bi problemi trebalo da budu rešeni u duhu islamskog bratstva. On je uporedio iračke sunite i šiite sa članovima porodice koji se ne slažu mada su ipak svi Muslimani. Jedan funkcioner u uredu Moktade al Sadra rekao je da su dve strane prevazišle mnoge prepreke na ovom sastanku, dodavši da bi ove nedelje mogao biti održan još jedan sastanak i da bi sunitsko-šiitsko izmirenje moglo da utre put ka nacionalnom jedinstvu.


Pobunjenici u Iraku oteli 80 osoba, otvaraju se optužnice protiv marinaca\nIrački pobunjenici oteli su najmanje 80 fabričkih radnika u Tadžiju severno od Bagdada. Oteti radnici bili su zaposleni u kompanijama koje pripadaju ministarstvu industrije.\nOni su kidnapovani na kraju radnog dana, kada su autobuse kojima su se vraćali kućama presreli napadači u najmanje tri vozila.\nA u Bagdadu je u sredu dvoje Iračana poginulo u eksploziji bombe u šiitskoj četvrti Sadr Siti. U prestonici je takodje pronadjeno telo jednog od advokata Sadama Huseina, Hamasa al-Obaidija, koga su pobunjenici bili oteli iz njegove kuće.\nU saopštenju američke vojske ranije je navedeno da su irački vojnici zarobili jednog pobunjenika «visokog nivoa» u toku racije u prestonici. Američki zvaničnici kažu da je Nuri al-Okabi bio vodja terorističke ćelije zadužene za izvršenje atentata.\nOptužbe protiv marinaca\nAmerički marinski korpus najavio je da će u sredu uveče objaviti optužnice protiv osam marinaca u vezi sa ubistvom jednog iračkog civila, izjavio je jedan neimenovani funkcioner Pentagona.\nOsumnjičeni marinci se od prošlog meseca nalaze u Kamp Pendltonu u Kaliforniji. Predstavnik sekretarijata za odbranu nije preneo sadržinu optužnice.\nMarinci su osumnjičeni da su, u aprilu, bez provokacije ubili jednog Iračanina u selu Hamdanija. Istraga o tom dogadjaju vodi se odvojeno od istrage dogadjaja u Haditi u novembru 2005, gde su prema tvrdnjama očevidaca marinci ubili 24 iračka civila nakon što je jedan marinac poginuo u eksploziji mine u tom gradu.\nDva predloga za povlačenje trupa iz Iraka\nZakonodavci u američkom Senatu počinju da razmatraju dva predloga demokrata koji se odnose na povlačenje američkih trupa iz Iraka. Jednim predlogom se traži da etapno povlačenje započne ove godine, dok se na osnovu drugog, jul iduće godine određuje kao krajnji rok za potpuno povlačenje trupa.\nOčekuje se da oba predloga neće dobiti dovoljnu podršku u Senatu koji vode republikanci i da neće biti pridodati kao amandman zakonskom predlogu vojnog budžeta.\nRepublikanac Džon Vorner, predsednik senatskog Odbora za oružane snage, danas je izjavio da bi prerani odlazak iz Iraka bio greška koja bi osokolila teroriste. Međutim, demokrata Karl Levin, koji je predložio etapno povlačenje, kaže da Iračani moraju da preuzmu kontrolu nad svojom zemljom i da obaveze Sjedinjenih Država u Iraku ne mogu da se produže u nedogled.


B. Stefanović: Bez ugovora sa Prištinom\nBorislav Stefanović ocenio je da je Beograd u dijalogu sa Prištinom pokazao da je za svaku od tema pripremio nekoliko rešanja, koja su fleksibilna, kreativna, u skladu sa evropskim principima, ali je naglasio da se nikakvi ugovori ili sporazumi neće potpisivati.\nIzmeđu Beograda i Prištine neće biti nikakvih ugovora, niti potpisanih sporazuma, već ćemo stvari koje dogovorimo odmah implementirati odgovarajućim odlukama dve vlade, tako da se pregovori i dalje odvijaju, istakao je Stefanović u intervjuu za Radio Slobodna Evropa. “Do kraja godine možemo uspešno rešiti neka od otvorenih pitanja koja smo počeli do sada. Siguran sam da proces evropskih integracija nije direktno povezan sa procesom dijaloga sa Prištinom, samim tim što smo svesni da što budemo uspešniji u ovom procesu to će biti dobro, pre svega za nas i naše građane’, rekao je Stefanović. ’U svim ovim temama smo postigli određeni napredak, kod nekih izrazit, kod nekih minimalan, ali ono što je važno je da se kaže da ovaj proces ima svoju dinamiku, da je ona pozitivna, da se krećemo ka novim i kreativnim rešenjima koja će omogućiti ljudima normalan život u skladu sa evropskim principima i evropskim integracijama’, rekao je Stefanović. Stefanović je predočio da je Beograd spreman da razgovara o severu Kosova, ali ’kao jednoj jedinstvenoj temi’. “Nismo spremni da pravimo parcijalna rešenja za sud u Kosovskoj Mitrovici i pitanje naplate takozvanih carina na severu Kosova. Ono što smo spremni je da rešimo na jedinstveni, generičan, način pitanje severa Kosova, naveo je on i istakao da za sada ne postoji spremnost prištinske strane da o tome priča’, istakao je Stefanović, prenosi FoNet.


PROSLAVU DANA POBEDE NAD FAŠIZMOM U NIŠU PREDVODIO OSUĐENI GENERAL VLADIMIR LAZAREVIĆ\nGrad Niš je zvanično obeležio Dan pobede nad fašizmom maršem „Besmrtnog puka“, koji je prevodio penzionisani general Lazarević, nekadašnji komandant Prištinskog korpusa i Treće armije koji je pred Haškim tribunalom osuđen za zločine protiv čovečnosti, kršenja zakona i običaja ratovanja i druga nehumana dela\nU maršu su učestvovali gradski rukovodioci na čelu sa gradonačelnikom Darkom Bulatovićem\nMarš „Besmrtnog puka“ je simbol svih naših narodnih i odbrambenih formacija kroz vekove, sve do onih u vreme odbrane naše zemlje od zločinačke agresije NATO pakta, rekao je Lazarević u govoru na centralnom gradskom trgu\nMeđu učesnicima marša koji su nosili fotografije poginulih u Drugom svetskom ratu, kao i u ratovima 90. tih na prostoru bivše Jugoslavije, primećeni su radnici gradskih javnih preduzeća, komunalni policajaci i aktivisti vladajućih stranaka\nPrema tradiciji marša „Besmrtnog puka“, prvi put održanog u Ruskoj federaciji 2011. godine u znak sećanja na poginule u borbi protiv fašizma, fotografije nose potomci poginulih\nGrad Niš je danas zvanično obeležio Dan pobede nad fašizmom maršem „Besmrtnog puka“, koji je prevodio penzionisani general Vladimir Lazarević, nekadašnji komandant Prištinskog korpusa i Treće armije koji je pred Haškim tribunalom osuđen za zločine protiv čovečnosti, kršenja zakona i običaja ratovanja i druga nehumana dela.\n– Marš „Besmrtnog puka“ je simbol svih naših narodnih i odbrambenih formacija kroz vekove, sve do onih u vreme odbrane naše zemlje od zločinačke agresije NATO pakta. On je simbol slobodarstva i patriotizma našeg čoveka, koje on nosi u svom genetskom kodu. Poruka ovog marša je da ne zaboravimo mrtve heroje koji su učestvovali u odbrani naše zemlje. Još je patrijarh Pavle govorio da će sve proći, a da duša, obraz i dobra dela ostaju- rekao je general Lazarević.\nOn je bio jedini govornik na centralnom Trgu kralja Milana, gde su kod Spomenika oslobodiocima Niša vence položili predstavnici grada, Nišavskog upravnog okruga, pojedinih gradskih opština, Rusko- srpskog humanitarnog centra, Društva srpsko- ruskog prijateljstva, različitih udruženja boraca ratova 90.tih, SUBNOR-a.\nPrethodno je nekoliko stotina ljudi „marširalo“ od Logora na crvenom krstu, gde su svečano položeni venci na spomenik poginulim sovjetskim pilotima i vojnicima u Drugom svetskom ratu, do centralnog gradskog trga.\nNa čelu kolone bili su i niški bajkeri „Noćnih vukova“, motociklističkog kluba koji se takođe vezuje za Rusiju i važi za „miljenike“ ruskog predsednika Vladimira Putina. Uz kolonu je išao „muzički kombi“, koji je duž putao „emitovao“ ruske i srpske patriotske pesme.\nPojedini učesnici marša nosili su fotografije poginulih u Drugom svetskom ratu, kao i u ratovima tokom 90. tih na prstoru bivše Jugoslavije.\nMeđu njima su se mogli videti radnici komunalnog preduzeća Medijana, Parking servisa i drugih gradskih javnih preduzeća, gradski komunalni policajci, kontrolori u autobusima Direkcije za javni prevoz, kao i aktivisti vladajućih stranaka.\nMarš „Besmrtnog puka“ je, inače, prvi put održan u Ruskoj federaciji 2011. godine, u znak sećanja na borce koji su stradali u borbi protiv fašizma, a u prvim redovima su bili potomci boraca koji su nosili fotografije svojih predaka.\nGeneral- pukovnik u penziji Vladimir Lazarević (Grnčar kod Babušnice, 23. mart 1949) bio je komandant Prištinskog korpusa Vojske Jugoslavije za vreme rata na Kosovu i Metohijii NATO bombardovanja SRJ, a kasnije i komandant Treće armije Vojske Jugoslavije.\nKao komandir, komandant i načelnik različitih formacija službovao je u Nišu, Prizrenu, Prištini, Beogradu i Leskovcu.\nOženjen je i ima tri sina i unuka. Tokom rata sa NATO-om, dva sina su se borila na Kosovu, iako formacijski nisu pripadali tamo.\nU Hagu je osuđen po komandnoj odgovornosti za zločine protiv čovečnosti, kršenje zakona i običaja ratovanja i druga nehumana dela, izvršena sa ciljem proterivanja Albanaca sa Kosova. Prema navodima u presudi, on je svojim delovanjem u komandovanju snagama VJ koje su mu bile podređene, obezbedio praktičnu pomoć, podstrek i moralnu podršku pripadnicima vojske za koje je znao da nameravaju da počine deportaciju i prisilno premeštanje stanovništva.\nLazarević se dobrovoljno predao Haškom tribunalu 3. februra 2005. godine. Osuđen je 2009. godine na 15 godina zatvora, a kazna mu je 2014. godine smanjena na 14 godina. Na slobodu je pušten 3. decembra 2015, posle odluženja dve trećine kazne.\nVratio se u Srbiju Vladinim avionom, u pratnji ministra pravde Nikole Selakovića, a na niškom erodromu dočekali su ga ministri Aleksnadar Vulin i Bratislav Gašić, vladika raško- prizrenski Teodosije, načelnik generalštaba Ljubiša Diković, niški gradski zvaničnici i nekoliko stotina građana.


Herojski podvig: Policajci iz Novog Pazara spasli dve žene iz požara – Nezavisni Policijski Sindikat Srbije\nHerojski podvig: Policajci iz Novog Pazara spasli dve žene iz požara\nPočetna/Vesti/Herojski podvig: Policajci iz Novog Pazara spasli dve žene iz požara\nPripadnici Ministarstva unutrašnjih poslova Srbije još jednom su dokazali da su spremni da žrtvuju vlastite živote kako bi sačuvali živote sugrađana, ovog puta spasivši dve žene iz požara koji je zahvatio dve zgrade u Novom Pazaru.\nPatrola je prethodno obaveštena da je u Sutjeskoj ulici izbio požar, a kada su došli na lice mesta, videli su da se vatra sa jedne zgrade proširila i na drugu. Okupljeni građani obavestili su naše kolege da se na drugom spratu zgrade u kojoj je izbio požar nalazi žena, a policajci Jasmin Mavrić i Emir Demirović su, bez dvoumljenja, reagovali brzo i preko drvenih stepenica stigli do žrtve.\nPošto su je bezbedno izvukli iz plamenom zahvaćene zgrade, primetili su da je još jedna starija žena ostala u kući i da s prozora doziva upomoć. Međutim, požar se tada toliko proširio da su kolege, uz pomoć pripadnika Vatrogasne jedinice, jedva uspele da se probiju do žene i da je izvuku iz vatrenog obruča (na slici dole).\nVatrogasci su zatim uspeli da lokalizuju požar, a medicinski radnici su odmah zbrinuli sugrađanke.\nPolicajci koji su učestvovali u akciji takođe su zbrinuti u MC Novi Pazar, radi ukazivanja lekarske pomoći.\nNezavisni policijski sindikat Srbije odaje priznanje kolegama za uspešno obavljenju akciju, prilikom koje su rizikovali život kako bi spasli žene iz požara.


RTS :: Saveti Nade Macure protiv vrućine\nSaveti lekara Saveti Nade Macure protiv vrućine\nponedeljak, 21. jul 2014, 10:46 -> 13:01\nSaveti Nade Macure protiv vrućine\nVoditi računa o svom zdravlju i faktorima rizika i unositi što manje slanog i masnog u organizam, saveti su portparolke Hitne pomoći dr Nade Macure građanima zbog veoma toplog vremena koje se danas očekuje u Srbiji.\nPotrebno je znati vrednosti šećera i holesterola u svojoj krvi i nivo krvnog pritiska, primenjivati redovnu terapiju, nabavke obaviti pre podne, a šetati u večernjim satima, poručuje doktorka Nada Macura.\nKada su visoke temperature vazduha, savetuje se nošenje adekvatne odeće i obuće, uzimanje lagane hrane i tečnosti, a hroničnim bolesnicima i starijim osobama preporučuje se da u najtoplijem delu dana ostanu kod kuće ili da se odmaraju u hladovini parka.\nNeophodna je zaštita od sunca šeširima ili kačketima, ishrana sa što više povrća i voća i oprez na kupalištima, gde bi se smelo kupati samo na za to obeleženim i dozvoljenim mestima, u prisustvu spasilaca i lekarskih timova.\nLekarima su se tokom protekle noći u Beogradu najčešće obraćale osobe sa hipertenzijom, srčani bolesnici i astmatičari, rekla je portparolka Hitne pomoći Tanjugu.\nU Srbiji će danas biti pretežno sunčano i veoma toplo vreme sa temperaturom vazduha do 35 stepeni, a posle podne i uveče očekuje se naoblačenje i osveženje, mestimično s kišom, pljuskovima i grmljavinom.\nI u Beogradu se očekuje pretežno sunčano i veoma toplo vreme, sa najvišom temperaturom vazduha do 34 stepena, a uveče i noću očekuje se naoblačenje i osveženje s kišom, pljuskovima i grmljavinom.


Iskorišćena prilika na Sajmu turizma | Turistička Organizacija Bor\n„Pred turizmom je velika budućnost, ali ćemo morati da radimo mnogo više i marljivije nego do sada“, rekao je premijer.\n„Privatizovaćemo i modernizovaćemo veliki broj banja, a početak izgradnje „Beograda na vodi” pružiće nešto potpuno drugačije u odnosu na ono što ima Srbija, ali i region“, rekao je premijer.\n„Prvi put od 1978. Sajam turizma otvara premijer. To govori da vlada pridaje veliki značaj turizmu i da će turizam ubuduće biti jedna od važnih privrednih grana. Naš cilj je da se učešće turističke privrede u bruto nacionalnom proizvodu poveća sa 1, 8 odsto na tri procenta“, kazao je ministar Ljajić.\nbanja, Beograd, Bor, jezero, pećina, razvoj, sajam, turizam, vino\nSvetski dan zaštite životinja obeležava se 4. oktobra još odopširnije\nGlasovima žirija za dodelu nagrade Turistički cvet od ove godineopširnije\nOd 3. do 5. oktobra biće održan Sajam turizma uopširnije\nPlato Doma kulture, ponedeljak, 23. 09. 2019. godine, od 12.00-15.00opširnije


17. 09. 2016. CINSKomentari (0)\nPretnje novinarima moraju da prestanu\nCentar za istraživačko novinarstvo Srbije (CINS) poziva institucije Srbije da pronađu i kazne odgovorne za pretnje smrću predsedniku Nezavisnog društva novinara Vojvodine (NDNV)Nedimu Sejdinoviću, programskom uredniku NDNV-a Dinku Gruhonjiću i njihovim porodicama.\n„Treba vas sve pobiti po kratkom postupku“ i „plivaćete Dunavom uskoro“, navodi se u pismu prepunom uvreda u kome se traži i ostavka Sejdinovića, uz reči: „a mi vas već pratimo, kao i vaše porodice.“\nU saopštenju NDNV-a se navodi da je u proteklim danima njihovo rukovodstvo na društvenim mrežama dobilo niz pretnji smrću i nasiljem. O tome je obavešteno Tužilaštvo za visokotehnološki kriminal, koje se do danas nije oglasilo.\nNajnovije pretnje su na adresu NDNV-a stigle pismom naslovljenim na Nedima Sejdinovića, o čemu je NDNV obavestio policiju i javno tužilaštvo u Novom Sadu. Pismo je potpisano sa „Udruženje Mađara, Rusina, Srba i Slovaka“, a na poštanskom pečatu se vidi da je poslano iz Beograda.\nBez otkrivanja i sankcionisanja onih koji upućuju ovakve pretnje, neće biti ugrožena bezbednost samo novinara nego i svih građana Srbije.


Podmetači, nadstolnjaci i stolnjaci sa štampom – MINS PRINT – kutak za brendiranje\nby Operater · December 10, 2020\nDekoracija stambenog, ugostiteljskog i poslovnog prostora sadrži mnoge elemente, jedan od njih su i tekstilni dekorativni artikli namenjeni dekoraciji trpezarijskih, konferencijskih i stolova za ručavanje. Uz našu pomoć možete ukrasiti vaše stolove pomoću podmetača za ručavanje, nadstolnjaka i stolnjaka sa motivima po vašoj zelji i u dimenzijama koje su vam potrebne.\nDizajn, štampa i šivenje podmetača za ručavanje, nadstolnjaka i stolnjaka sa motivima i dimenzijama po vašoj želji. Štampa na mikrofiberu ili satenu sa ekološkim bojama na vodenoj bazi. Štampa je postojana prilikom pranja i iskuvavanja.\nPodmetači, nadstolnjaci i stolnjaci\nMaterijal: saten ili mikrofiber\nŠtampa: sublimaciona, na vodenoj bazi i ekološka\nPostojanost prilikom pranja.\nTags: brendiranjedekoracijagraficki dizajnnadstolnjakpodmetacistampa tekstilastolnjak\nNext story Baneri za stovarište ogreva\nPrevious story Brendiranje lokala i poslovnih objekata


Bh gasu predložen protokol da bi se izbjegao prekid isporuke gasa\n08.02.2018 22:02 | Srna\nIstočno Sarajevo - Predstavnici preduzeća "Sarajevo gas" iz Istočnog Sarajeva predložili su danas rukovodstvu "BH gasa" kompromisno rješenje u formi protokola da bi se izbjegao prekid transporta prirodnog gasa.U predloženom protokolu je, kako je novinarima nakon sastanka izjavio direktor "Sarajevo gasa" Slavo Krajišnik, sadržana cijena koju je odredila Regulatorna komisija za energetiku Republike Srpske.\nOn je pojasnio da je ta cijena veća za dvije KM na 1.000 metara kubnih, što je uticaj na krajnjeg korisnika od 0,2 feninga po kubnom metru gasa.\nPredstavnici "BH gasa" su tokom današnjeg sastanka, kako je naveo Krajišnik, ostali pri stavu da ne pristaju na cijenu transporta koju je odredila Regulatorna komisija za energetiku Republike Srpske.\n"Ukoliko se ne prihvati naše kompromisno rješenje koje je dato u formi protokola, žSarajevo gasž Istočno Sarajevo ostaje pri odluci da prekine transport prirodnog gasa krajem iduće sedmice", naveo je Krajišnik.\nOn je najavio da će saopštiti medijima tačan datum i detaljne razloge prekida transporta gasom, te informacije šta je sve urađeno da do prekida isporuke ovim energentom ne dođe.\nKrajišnik je rekao da će saopštiti i način na koji "BH gas" formira cijenu gasa prema krajnjim potrošačima, kao i koliko ovo utiče na krajnju cijenu gasa i njenog načina odobravanja.\nMinistar spoljne trgovine i ekonomskih odnosa BiH Mirko Šarović izjavio je danas novinarima u Sarajevu da od njega i ministarstva na čijem je čelu niko nije tražio bilo kakvo posredovanje ili koordinaciju u vezi sa pitanjem najavljenog prekida isporuke gasa koje "Sarajevo gas" isporučuje "BH gasu".\n"Posredno sam obaviješten i imam informacija koliko i mediji. Ove kompanije iz Republike Srpske i Federacije BiH imaju veliku odgovornost pred građanima BiH, jer mogu da cijelu zemlju uvuku u problem sa snabdijevanjem gasa", dodao je Šarović.\nOn je poručio da rukovodstva ove dvije kompanije trebaju da sjednu i da se dogovore.\n"Od mene bilo kakvo rješenje nisu zatražali. Moje je rješenje poznato, prije godinu dana ovim kompanijama i nadležnim ministarstvima u Republici Srpskoj i FBiH uputio sam prijedlog zakona koji rješava pitanje regulatora o pitanju gasa, upravljanja transportom, metodologije i tarifa. To je i sada na stolu", naveo je Šarović.\nOn je pozvao na dogovor i usvajanje zakonskog rješenja koje je u skladu sa evropskim direktivama, koje BiH skida sa mogućih sankcija zbog neusvajanja naprednih standarda odnosno Trećeg energetskog paketa na koji se BiH obavezala mnogo godina ranije.\nProblemi između "Sarajevo gasa" Istočno Sarajevo i "BH gasa" traje oko tri godine, nastali su 1. aprila 2015. godine kada je Regulatorna komisija za energetiku Republike Srpske donijela rješenje kojim se u otvorenom postupku "Sarajevo gasu" određuje cijena transprota gasovodom od sedam KM na 1.000 metara kubnog gasa.\n"BH gas" je jedno vrijeme plaćao po staroj cijeni od 3,6 KM da bi nakon nekog vremena prestao plaćati transport gasa.


Pogledajte koje firme najviše duguju za porez u Srbiji | Nova Ekonomija\nKompanija Mera Invest u vlasništvu Marka Miškovića najveći je poreski dužnik u Srbiji i duguje državi 1,084 milijardi dinara, ili 9,1 milion evra, prema listi najvećih dužnika koju je objavila Poreska uprava.\nMera Invest je kompanija za koju Tužilaštvo za organizovani kriminal tvrdi da je iskorišćena za utaju poreza prilikom unosa akcija Preduzeća za puteve Niš iz jedne u drugu kompaniju u vlasništvu Miškovića.\nMarko Mišković i njegov otac Miroslav su ove godine zbog ovog slučaja prvostepeno osuđeni na godinu dana kućnog zatvora uz elektronski nadzor, odnosno dve godine i šest meseci zatvora.\nNa drugom mestu među aktivnim privrednim licima je Magma Prom iz Šapca sa dugom od 990,4 miliona dinara, ili preko osam miliona evra. Ova kompanija bila je obuhvaćena istragom protiv kompanije Farmakom Miroslava Bogićevića.\nNaime, Tužilaštvo za organizovani kriminal uhapsilo je 2017. godine nekoliko zaposlenih u Srpskoj banci zbog sumnje da su nezakonito odobravali kredite Farmakomu i drugim kompanijama koje bi novc prosleđivale Farmakomu čim bi dobile kredit.\nJedna od ovih firmi bila je i Magma Prom, a Tužilaštvo je sumnjalo da je na ovaj način Farmakom nezakonito stekao više od 1,8 milijardi dinara, ili preko 15 miliona evra.\nNa trećem mestu na spisku aktivnih dužnika nalazi se Dunav grupa agregati A.D. sa 787,5 miliona dinara duga, na četvrtom Termol iz Beograda sa 772,4 miliona dinara i na petom Prodexim iz Beograda sa 726,1 miliona dinara duga.\nDeset najvećih dužnika među aktivnim pravnim licima duguje državi ukupno oko sedam milijardi dinara, ili 59 miliona evra.\nNa spisku pravnih lica kojima je privremeno oduzet poreski identifikacioni broj, najveći dužnik je Epolon IBR sa 981 milion dinara duga, pa Slobex Oil sa 946 miliona i Hadži invest sa 902 miliona dinara poreskog duga.


Oboleli od korona virusa pobegli iz bolnice u Banjaluci | Luftika\nOboleli od korona virusa pobegli iz bolnice u Banjaluci\nDve osobe koje žive u Banjaluci, kod kojih je utvrđen korona virus, pobegli su sa Klinike za infektivne bolesti u centru Banjaluke.\nRadnici obezbeđenja te bolnice prijavili su nadležnoj policijskoj stanici da su sa klinike, u kojoj su bili na lečenju, pobegla dva nepoznata lica kod kojih je utvrđen virus korona, prenosi RTRS.\nPolicijski službenici Policijske uprave Banjaluka, 26. marta identifikovali su i locirali dva lica inicijala G.R. i D.R. nastanjeni u Banjaluci, kod kojih je utvrđen korona virus, a koji su pobegli sa Klinike za infektivne bolesti koja je smeštena u ulici Jovana Dučića, saopšteno je iz Policijske uprave Banjaluka.\nO svemu je obavešten dežurni tužilac Okružnog javnog tužilaštva Banjaluka, koji se izjasnio da se radi o krivičnim delima prenošenje zarazne bolesti i nepostupanje po zdravstvenim propisima za vreme epidemije i da se te osobe liše slobode ukoliko postoje uslovi, a ako ne postoje uslovi da ih obezbede policijski službenici do sticanja uslova.\nIz Policijske uprave Banjaluka podsećaju da je D.R. u četvrtak, nezadovoljan uslovima u studentskom centru „Nikola Tesla“ pretio da će skočiti sa petog sprata, nakon čega su on i majka G.R. premešteni na Kliniku za infektivne bolesti u ulici Jovana Dučića u Banjaluci.\nPolicijska uprava Banjaluka apeluje na sve građane da se tokom vanredne situacije u Republici Srpskoj, ponašaju odgovorno i savesno.


Uncategorized Archives - Stranica 3 od 6 - Novi Sad - Evropska prestonica kulture\nSavremeni trend decentralizacije kulturnih događaja, a samim tim i decentralizacije kulture življenja, što je jedan od „širih“ ciljeva projekta Novi Sad Evropska prestonica kulture 2021. godine, u Novom Sadu sve više dobija na značaju....\nKonferencija „The Economist: Svet u 2017.” održana je danas u Domu Narodne skupštine Republike Srbije u Beogradu. Organizator konferencije Color Press Grupa okupila je čelne ljude Vlade Srbije, Vlade Vojvodine, ambasadore, ekonomiste i vodeće privrednike...\nDoneta odluka o osnivanju fondacije koja će upravljati projektom „Novi Sad 2021“\nSkupština Grada Novog Sada je danas usvojila Odluku o finansiranju projekta „Novi Sad 2021“, koji sadrži osnovne smernice finansiranja projekta do 2021. godine kada će Novi Sad biti Evropska prestonica kulture. Istovremeno je usvojena...\nTitula Evropske prestonice kulture „odskočna daska“ za promociju srpskog turizma\nU Londonu se od 7. do 9. novembra održava jedan od najvećih i najpoznatijih svestkih sajmova na kojima se promoviše turistička ponuda – World Travel Market. Turistička organizacija Srbije posetiocima predstavlja najveće turističke potencijale...


Hrvatska i Kosovo dogovorili primenu sporazuma u oblasti vojnih nabavki\nKosovski i hrvatski ministri odbrane potpisaće uskoro u Prištini Memorandum o razumevanju, dogovorena je primena sporazuma u oblasti vojnih nabavki, a razgovara se i o budućoj vojno-tehničkoj saradnji.\nDetalj sa sastanka (Foto Ministarstvo odbrane Kosova)\nOve navode izneo je juče kosovski ministar odbrane, Armend Mehaj, koji boravi u poseti Hrvatskoj povodom međunarodne izložbe proizvođača naoružanja i vojne opreme – ASDA 2021 koja se održava u Splitu.\nMehaj se zajedno sa kosovskim ministrom unutrašnjih poslova Dželjaljom Svećljom juče sastao sa hrvatskim ministrom odbrane Mariom Banožićem.\n„Na ovom sastanku se razgovaralo o opcijama za buduće tehničko-vojne saradnje između Republike Kosovo i Republike Hrvatske. Sagovornici su takođe ponovili značaj strateškog dijaloga između dve zemlje u kontekstu zajedničkog interesa za stabilnost jugoistočne Evrope“, navodi se u saopštenju kosovskog ministarstva odbrane.\nKako su naveli, Mehaj i Banožić dogovorili su se ujedno o primeni sporazuma u oblasti vojnih nabavki „Država sa državom“, kao i mogućnosti učešća u zajedničkim mirovnim misijama.\nNajavili su ujedno da će dvojica ministara uskoro potpisati Memorandum o razumevanju u Prištini.\nMehaj je sa hrvatskim ministrom odbrane razgovarao i o novonastaloj situciji na severu Kosova, te bezbednosnoj i političkoj situaciji na celom Kosovu.\nUjedno mu se zahvalio zbog doprinosa hrvatskog kontingenta u sklopu misije KFOR-a.


Srijeda, 02 Maj 2018 22:00\nProdaja marihuane u medicinske i rekreativne svrhe u Sjedinjenim Državama dostići će ove godine 11,7 milijardi dolara, pokazuje analiza tržišta kanabisa koju je uradila kompanija za finanijski konsalting NJu Frontijer Dejta.\nOva firma predviđa da će se do 2019. godine prodaja povećati za 25 posto, i da bi američka legalizovana industrija marihuane mogla za sedam godina da dostigne vrijednost od 25 milijardi dolara, prenosi Raša tudej.\n"Imajući u vidu da se očekuje da znatan broj država donese mjere za legalizaciju kanabisa u naredna 24 mjeseca, sve veći broj Amerikanaca će moći na legalan način da dođe do marihuane u narednim godinama, što je promjena koju je donio pokret 4/20", kaže izvršna direktorka Nju Frontijera, Ðijada Agire de Karser.\nSvake godine 20. aprila (ili 4/20), hiljade Amerikanaca se okupljaju širom zemlje da "slave" i konzumiraju marihuanu, koja je i dalje nezakonita u većini zemalja.\nDevet država - Aljaska, Kalifornija, Kolorado, Oregon, Masačusets, Mejn, Nevada, Vermont i Vašington, zajedno sa Vašingtonom DC, već je legalizovalo rekreativnu upotrebu marihuane, mada nisu sve dale dozvolu za njenu prodaju, niti naplaćuju porez od prodaje.\nDržave u kojima je prodaja dozvoljena zakonom prikupile su više od 1,6 milijardi dolara poreza otkako su donijele takve odluke.\nBroj pristalica legalizacije konoplje u SAD-u porastao je za više od 60 odsto od 2000. godine, pokazalo je istraživanje javnog mnjenja iz januara 2018. koje je spoveo Pju Riserč Centar (Pew Research). Ne tako davno, manje od 25 procenata Amerikanaca je podržavalo ideju o legalizacije ove biljke.\nProšle godine, legalna prodaja kanabisa je zabilježila snažan skok budući da su ukupne kupovine porasle za 30 procenata.\nEksperti kažu da će cifre ubrzano rasti zahvaljujući jednoj izjavi koju preduzetnici iz sektora kanabisa tumače kao odobrenje administracije predsjednika Donalda Trampa.\nAmerički senator Kori Gardner izjavio je prošlog mjeseca da mu je Tramp obećao da će poštovati prava država kada je riječ o legalizaciji marihuane i da će podržati zakonodavne promjene na federalnom nivou kako bi se uspostavila konzistentnost.\nNekoliko članova Kongresa je podnijelo predloge zakona za potpunu legalizaciju kanabisa ili bar za uklanjanje sa liste supstanci koje su pod specijalnim nadzorom.\nAjzak Ditrih, izvršni direktor kompanije MasRuts koja se bavi marihuanom, izjavio je da je predsjednik Tramp "podržavši taj zakon, vjerovatno učinio više za unapređenje rasta regulisane industrije kanabisa nego bilo koji drugi predsjednik", prenosi RT.\nPosljednja izmjena Srijeda, 02 Maj 2018 18:19\nViše iz kategorije: « U bombaškim napadima u Kabulu 25 ljudi poginulo, stradala i dva novinara Autoput Beograd-Sarajevo jedna od tema razgovora u Ankari »


Šta su Zvezda i Partizan uradili za sebe i srpski fudbal plasmanom u evropska takmičenja - Gradbanjaluka.com\nHome Sport Šta su Zvezda i Partizan uradili za sebe i srpski fudbal plasmanom...\nŠta su Zvezda i Partizan uradili za sebe i srpski fudbal plasmanom u evropska takmičenja\nBEOGRAD – Crvena zvezda se plasirala u grupnu fazu Lige Evrope nakon što je u plej-ofu eliminisala rumunskog šampiona Kluž.\nU prvom meču je na Marakani slavila sa 4:0, dok je u drugom bilo 2:1 što je crveno-bijelima donijelo plasman drugo po jačini evropsko takmičenje.\nZvezdi je ovo peta uzastopna sezona da igra grupnu fazu, a s obzirom na to da prethodno deset godina nije igrala evropsku jesen, to svakako predstavlja uspjeh, iako su ambicije bile da se ove godine igra Liga šampiona.\nZvezda je zbog poraza od Šerifa ostala bez velikog novca, jer bi joj samo igranje plej-ofa Lige šampiona, bez obzira na ishod, donijelo više od 11 miliona evra, a plasman u Ligu šampiona čak 20.\nIpak, crveno-bijeli će imati šansu za “utješnu nagradu”, pošto i plasman u grupnu fazu donosi solidan novac.\nSamo na osnovu plasmana Zvezda će dobiti 3.630.000 evra, dok je dodatni bonus na osnovu desetogodišnjeg koeficijenta oko 1.700.000 evra, pa će Zvezda inkasirati oko 5.350.000 evra za plasman u grupnu fazu.\nTamo takođe može dodatno da zaradi, jer svaka pobjeda u grupi donosi 630.000 evra, a remi 210.000 evra, dok se prvo mjesto u grupi nagrađuje sa 1.100.000 evra, a drugo sa 550.000 evra.\nZvezda je takođe dala i doprinos za koeficijent.\nPobjeda joj je donijela jedan bod na UEFA rang listi, pa sada Zvezda ima rekordnih 34.500 bodova, a takođe je pridodala i 250 bodova za nacionalni koeficijent.\nZvezda će i u grupi moći dodatno da popravi oba koeficijenta. Da bi napredovala na UEFA rang listi najprije mora da odbrani tri boda, za šta su joj dovoljni pobeda i remi, dok svaka pobjeda u grupi donosi 250 bodova za nacionalni koeficijent, a remi donosi 125.\nPartizan se plasirao u grupnu fazu novoformirane Lige konferencija nakon što je u revanšu nadoknadio zaostatak od 2:1 iz prvog meča u Portugaliji.\nCrno-bijeli su slavili sa 2:0 u Humskoj i tako će se posle godinu dana pauze ponovo takmičiti na međunarodnoj sceni u novoformiranom takmičenju u društvu Totenhema, Rome, Fejenorda, Bazela…\nPored uspjeha na terenu, crno-beli su zabeležili i značajan finansijski dobitak. Pobjeda nad Santa Klarom donela im je premiju od 2.940.000 evra za ulazak u grupnu fazu, ali i dodatni bonus na osnovu desetogodišnjeg koeficijenta, gde crno beli mogu da računaju na još oko 1.000.000 evra.\nPobjeda nad Santa Klarom Partzanu konkretno donosi bod za UEFA koeficijent, a Srbiji dodatnih 250 bodova za nacionalni koeficijent.\nSrbija je na dobrom putu da sezonu završi među 15 najboljih zemalja. Trenutno je na 12. mjestu i uz dodatne bodove bi trebalo da gotovo sigurno ostane među 15 najboljih, što bi Srbiji u sezoni 2023/24 donijelo dvije ekipe u kvalifikacijama za Ligu šampiona i jednu u Ligi Evrope.


Vlada objavila mere koje važe od ponedeljka, ugostiteljski objekti i tržni centri ostaju zatvoreni - ToplicaPressToplicaPress\nHome / BLACE / Vlada objavila mere koje važe od ponedeljka, ugostiteljski objekti i tržni centri ostaju zatvoreni\nZbog opasnosti širenja zarazne bolesti Covid-19, Krizni štab za zaštitu zdravlja stanovništva od zarazne bolesti predložio je nove mere za suzbijanje epidemije koje će važiti od sutra, 22. marta od 6 časova ujutru, po kojima ostaju zatvoreni ugostiteljski objekti, kafići, restorani, noćni klubovi i barovi kao i tržni centri. Svi objekti profdaje hrane i ustanove kulture poput bioskopa, pozorišta, galerija i biblioteka mogu da rade do 21 čas, svi ostali objekti do 20 časova pod određenim uslovima.\nSvi objekti koji budu otvoreni moraju obezbediti poštovanje mere od minimum 9 kvadratnih metara po osobi ili posetiocu.\nIzuzetak su fitnes klubovi, spa centri, teretane i slično gde mora biti obezbeđeno šesnaest kvadratnih metara po osobi. Ovo znači da ukoliko prodavnica ili na primer frizerski salon ima 90 kvadratnih metara, unutar tog objekta može boraviti istovremeno najviše 10 osoba. Isto pravilo se primenjuje na teretane, unutar fitnes centar od 160 kvadratnih metara ne sme boraviti više od 10 osoba. U broj prisutnih osoba u objektu ulaze i zaposleni frizer, prodavac, fitnes instruktor – kaže se između ostalog u izmenama i dopunama Naredbe koju je potpisao ministar zdravlja Zlatibor Lončar.\nVlada Srbije napominje da će od sutra ujutru biti pojačan inspekcijski nadzor poštovanja upravo ove mere poštovanja dozvoljenog prostora po osobi unutar objekta, kao i postojanja kovid redara u datom objektu.\nVlada Republike Srbije i ovim putem još jednom poziva na poštovanje svih epidemioloških mera i apeluje na ličnu odgovornost svih građana. Sve mere se uvode radi zaštite zdravlja stanovništva i svođenja socijalnih kontakata na minimum ali do konačne pobede nad pandemijom potreban je doprinos svih pojedinaca u društvu.\nShare the post "Vlada objavila mere koje važe od ponedeljka, ugostiteljski objekti i tržni centri ostaju zatvoreni"\nPrevious: Socijalne službe u Blacu pokušale da izmeste decu u hraniteljsku porodicu protiv njihove volje\nNext: Ministarstvo predložilo suspenziju radnica i smenu direktorke Centra za socijalni rad u Blacu


Reglend i Faje „ugasili“ Andoru: 4 stvari koje su obeležile treću pobedu Zvezde u Evrokupu | MeridianBetSport\nNaslovna Košarka Evropa Reglend i Faje „ugasili“ Andoru: 4 stvari koje su obeležile treću pobedu...\nKošarkaši Crvene zvezde zadržali su maksimalan učinak u novoj sezoni Evrokupa pošto su u trećem kolu savladali Andoru u dvorani „Aleksandar Nikolić“ rezultatom 85:79.\nEkipa Milana Tomića nije izgledala ubedljivo protiv na papiru slabijeg protivnika, bila je i u zaostatku osam poena, a čak i kada je Zvezda preuzela vođstvo, Andora je imala spreman odgovor i sve do same završnice „čuvala“ je šansu da priredi iznenađenje u Pioniru.\nMeđutim, činilo se da je Zvezda tokom cele utakmice kontrolisala igru na parketu, a uprkos velikom broju grešaka u poslednjem kvartalu, pa čak i kada je sastav Ibona Navara u jednom napadu mogao do izjednačenja u ključnim momentima susreta, pobeda aktuelnog srpskog šampiona nije bila toliko „ugrožena“ koliko to krajnji rezultat pokazuje.\nReglend imao odgovor za sve\nDžo Reglend je samo potvrdio da je Zvezda napravila sjajan potez kada je odlučila da ga angažuje s obzirom da je omaleni plejmejker bio ubedljivo najzaslužniji za trijumf nad Andorom.\nNe samo što je postigao 24 poena i podelio osam asistencija, već je u svakom trenutku znao kako da destabilizuje odbranu rivala i pogura Zvezdu u trenucima kada je to bilo najpotrebnije. Time je pokazao da će biti pravi lider ekipe u nastavku sezone.\nTomić „čeličio“ mlađe igrače\nČinjenica je da Zvezda nije zabeležila rutinsku pobedu, ali to pre svega može da se pripiše odluci Milana Tomića da nešto veću šansu pruži mlađim igračima poput Alekse Radanova i Ognjena Dobrića koji su se potrudili da iskoriste dobijenu minutažu, i to u prelomnim trenucima.\nRadanov je igrao nešto manje od osam minuta, ali imao je jednu odličnu rolu kada je u dva napada zaredom pogodio dve trojke i odigrao vrlu dobru odbranu, dok je Dobrić na parketu proveo 14 minuta i za to vreme upisao sedam poena i tri uhvaćene lopte.\nAndora je držala priključak tokom celog susreta i bila je u prilici da šokira crveno-bele odličnim šutem za tri poena, pre svih Davida Jelineka i Šejna Vitingtona, ali tu priliku dobili su najviše zahvaljujući tome što je Zvezda izgledala nesigurno u kontroli lopte, kao i ispod koša.\nImali su ukupno 21 izgubljenu loptu, od toga je Reglend imao osam, a Majk Cirbes šest, što samo pokazuje da će nemačkom internacionalnu biti potrebno još vremena kako bi se prilagodio na novu filozofiju Crvene zvezde.\nMuhamed Faje – pun pogodak\nMnogima je predstavljao apsolutnu „enigmu“ kada je potpisao za Zvezdu, ali za Senegalca Muhameda Fajea komotno može da se kaže da je najveći dobitak kluba sa Malog Kalemegdana na startu nove takmičarske godine.\nMeč je završio sa dabl-dabl učinkom uz 18 poena i 11 skokova, upisao je i tri ukradene lopte i dve asistencije, a u odlučućim trenucima je igrao i fenomenalnu odbranu, dok je njegov indeks korisnosti bio najveći računajući sve igrače na parketu (28).\nPrethodni tekstPrelistavanje sa Damjanom: Poslednji dan u Ligi nacija i start nove sezone u NBA!\nSledeći tekstŠta smo videli prve NBA večeri: Boston je snažan ali Golden Stejt neće da prepusti titulu!


Grčka produžava ogradu prema Turskoj zbog migranata - NOVA portal\nGrčka produžava ogradu prema Turskoj zbog migranata\nSvet Autor:Ivana Vulović24. avg. 202019:47\nGrčka će nastaviti da produžava ogradu na severnoj granici sa Turskom, a koja je, inače, postavljena 2012. godine kako bi sprečila ilegalni ulazak migranata, saopštila je vlada.\nPortparol grčke vlade Stelios Petsas izjavio je da su vlasti takvu odluku donele ove godine nakon što su desetine hiljada migranata pokušale da uđe u ovu zemlju krajem februara, kada je Ankara saopštila da ih više neće sprečavati u tome.\nBiH: Migranti blokirali put, policija intervenisala\nMicotakis: Turska širi dezinformacije da ostavljamo migrante\nGrčka, koja sa susednom Turskom ima brojne nesuglasice, predstavlja ulaz u Evropu za mnoge migrante koji beže od rata i nemaštine sa Bliskog istoka i iz drugih zemalja. U periodu između 2015. i 2016. godine kroz Grčku je prošlo preko milion migranata.\nOgradu od betona i bodljikave žice podižu četiri grčke građevinske kompanije, a završetak projekta vrednog 63 miliona evra očekuje se za osam meseci, preneo je Rojters.\nOgrada duga 12,5 kilometara podignuta je pre osam godina kako bi se sprečio ilegalni ulazak migranata u zemlju, a biće produžena na onim delovima koje su odredile policija i vojska, saopštio je Petsas bez dodatnih objašnjenja.\nInače, tenzije između Grčke i Turske su u poslednje vreme eskalirale zbog izvora nafte i gasa u regionu Istočnog Mediterana.


Danska prva EU zemlja koja je odobrila antikovid pilulu molnupiravir | EurActiv Serbia\nDanska prva EU zemlja koja je odobrila antikovid pilulu molnupiravir\nDanska je postala prva zemlja Evropske unije koja je odobrila antikovid pilulu američke laboratorije Merk, molnupiravir, za lečenje pacijenata pod rizikom koji pokazuju simptome bolesti. Srbija je jedna od nekolicine evropskih zemalja koje su nabavile taj lek, a Agencija za lekove je najavila hitnu proceduru za procenu dokumentacije.\nPilulu koja se prodaje pod nazivom Lagevrio, odobrilo je sredinom novembra evropsko regulatorno telo za hitnu upotrebu, pre nego što se zvanično odobri za izlazak na tržište.\nLek je od novembra odobren u Velikoj Britaniji i u procesu je odobravanja u SAD, ali njegovi rezultati lošiji su nego što se nadalo zbog čega zemlje odugovlače sa davanjem odobrenja za upotrebu.\n"Preporučujemo lečenje pilulama jer mislimo da prednosti preovladavaju nad teškoćama za pacijente koji imaju najveći rizik da postanu teško bolesni od kovida-19", saopštila je zvaničnica danske nacionalne zdravstvene agencije (SST) Kristin Mol Harbo.\nAgencija je navela da su potpuno svesni da se radi o novom i neodobrenom tretmanu, o kome se još ne zna mnogo i dala uveravanja da će pažljivo pratiti tokove lečenja.\nDanska se suočava sa rekordnim skokom slučajeva kovida-19 i porastom zaraze novim sojem omikron, koji se očekuje da će postati dominantan u glavnom gradu Kopenhagenu ove nedelje.\nDnevni broj novozaraženih korona virusom juče je bio 8.770, što je najveći broj ikad prijavljen u zemlji od 5,8 miliona stanovnika. U bolnicama se trenutno od korona virusa leči 508 osoba, od kojih je 66 na intenzivnoj nezi.\n"Nadamo se da će ovaj tretman doprineti smanjenju broja hospitalizacija kod pacijenata sa visokim rizikom dobijanja teškog oblika bolesti", dodala je danska zvaničnica.\nPotpuni rezultati kliničkih proba koje je 26. novembra saopštila kompanija Merk/MSD pokazuju dosta manju efikasnost leka nego onu objavljenu početkom oktobra na osnovu prelaznih podataka.\nPrema potpunim rezultatima ovaj lek smanjuje stopu hospitalizacije i smrtnosti kod rizičnih pacijenata za 30%, a ne za polovinu kako je prvo objavljeno, ako se uzme ubrzo posle zaražavanja.\nFrancuska je 9. decembra odbila da odobri taj lek smatrajući da nije dovoljno efikasan.\nNorveška je 15. decembra potpisala bilateralni sporazum sa Merkom da osigura brzu isporuku leka ali još čeka odobrenje Evropske agencije za lekove (EMA).\nLek stigao i u Srbiju, čeka odobrenje ALIMS-a\nPredsednik Srbije Aleksandar Vučić objavio je 15. decembra da je novi lek protiv korona virusa američke kompanije Merk nabavljen za 11.500 pacijenata, a da će uskoro biti za 50.000.\nLek pomaže ljudima u prvih pet dana nakon pozitivnog rezultata testiranja na korova virus, rekao je Vučić i dodao da je namenjen pre svega najugroženijima - gojaznijima, dijabetičarima i kardiovaskularnim bolesnicima.\nVučić je u snimku objavljenom na svom Instagram profilu zamolio lekare da koriste lek koji je stigao u Srbiju i naglasio da su, osim Srbije, samo još Slovenija, Danska i Litvanija nabavile ovaj lek.\nNajavio je i da se u prvom kvartalu sledeće godine očekuje i lek kompanije Fajzer.\nPre nego što se lek molnupiravir nađe u apotekama mora da prođe kontrolu Agencije za lekove i medicinska sredstva (ALIMS) Srbije.\nPredstavnica ALIMS Jelena Mitrašinović izjavila je za RTS da će ALIMS po hitnoj proceduri da pristupi stručnoj proceni dokumentacije o lekovima protiv korona virusa i da će u najkraćem roku doneti profesionalnu zasnovanu odluku.


Rabljeni Caterpillar kontejneri oglasi na prodaju - Hrvatska - Mascus Hrvatska\nBrodski kontejneri (5)\nRabljeni Caterpillar kontejneri na prodaju\nOvdje su rezultati pretrage rabljenih Caterpillar kontejneri strojeva koji su za prodaju. Caterpillar kontejneri oglase možete sortirati po cijeni, godini proizvodnje, države. Također možete koristiti kriterije pretraživanja na lijevoj strani kako biste suzili pretraživanje ili pročitajte više o Caterpillar kontejneri na Znamka dijelu.\nOvde je kompletna lista polovnih Caterpillar kontejneri za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Caterpillar kontejneri koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Caterpillar kontejneri koje Vas interesuju.


Kako biti najbolji vjernik - BKC Frankfurt\n„Najbolji musliman je onaj od čijih ruku i jezika su mirni drugi muslimani.“ (Muslim)\nDa bi bili najbolji vjernici, moramo biti najmiroljubiviji. Ljudi trebaju da se osjećaju sigurno u našem prisustvu i to ne samo fizički sigurni, već sigurni i od našeg jezika najprije. Pogledajte sebe i iskreno analizirajte svoj način života, a onda se zapitajte: „Da li često govorim loše stvari drugima ili o drugima? Da li se ljudi boje mene i strahuju da ću im učiniti nasilje? Da li se ljudi boje da mi vjeruju?“\nOva pitanja su vrlo važna, jer nam pomažu da prerastemo u ljude u čijem se prisustvu drugi osjećaju sigurno. Opće je pravilo „Nema nanošenja štete“, a to je jedan od temeljnih principa islam.\n„Najbolji od vas su oni koji su najboljeg ahlaka i ponašanja.“ (Buhari)\n„Najbolji ljudi su oni koji najviše koriste drugim ljudima.“ (Darekutni, hasen)\n„Najbolji od vas su oni koji uče Kur’an i druge njemu podučavaju.“ (Darimi, sahih)\n„Najbolji od vas su oni koji su najbolji prema svojoj porodici, a ja sam najbolji od vas prema svojoj porodici.“ (Tirmizi, sahih)\nPreveo: Fahrudin Vojić


Dječaku Luki Stevanoviću potrebna pomoć za liječenje\nUdruženje građana "Roditelji za prava djece" u Bijeljini organizuje dvije humanitarne akcije radi prikupanja novčanih sredstava za liječenje dječaka Luke Stevanovića iz Ugljevika, koji je obolio od leukemije.\nU srijedu, 5. januara, u velikoj sali Centra za kulturu biće održana humanitarna predstava pod nazivom "Petar Pan u novogodišnjoj avanturi" Dječijeg pozorišta "Maslačak" iz Bijeljine, zatim nastup plesnog kluba "Megadens" iz Bijeljine i SKUD-a "Lazarica" iz Batkovića, najavljeno je iz Udruženja "Roditelji za prava djece".\nPočetak predstave je predviđen od 18.00 časova.\nKarte se mogu kupiti na biletarnici Centra za kulturu po cijeni za odrasle 10 KM, a za djecu pet KM, a sav prihod od prodaje karata biće uplaćen na račun za liječenje dječaka Luke.\nUčesnici muzičko-poetske večeri su Crkveni hor "Sveti kralj Vladislav" iz Dvorova, "Petropavlovski pojci", Ženska vokalna grupa SKUD-a "Semberija", kao i učenici bijeljinskih osnovnih škola.\nPočetak manifestacije je najavljen za 18.00 časova.


Savez novinara Srbije i Crne Gore (SNSCG) povodom jučerašnjeg saslušavanja urednika podgoričkog portala IN4S Gojka Raičevića u Osnovnom javnom tužilaštvu u Podgorici zbog telefonskih razgovora Milana Roćena sa različitim sagovornicima koje je ovaj portal objavio, ističe da je obaveza novinara da štiti izvore informacija, a tužilaštvo da to poštuje.\nSNSCG podseća da je 2015. godine Raičević tri puta bio izložen policijskom nasilju i da ni u jednom od tih slučajeva nisu utvrđeni počinioci, kao i da uprkos njegovom zahtevu, nije dobio zaštitu i da opravdano strahuje da je ovo saslušavanje pretnja i pritisak.\nSNSCG ističe da je objavljivanje telefonskih razgovora na portalu IN4S između bivšeg ambasadora SCG u Moskvi Milana Roćena sa različitim sagovornicima koji ukazuju na kriminal i korupciju, u interesu javnosti i da je neophodno da tužilaštvo sasluša aktere tih razgovora, a ne da od novinara traži da otkrije svoje izvore.\nSNSCG podržava istraživačke napore portala IN4S da otkriva kriminal i korupciju i objavljuje sadržaje koji na to ukazuju.\nSNSCG još jednom traži da crnogorska policija otkrije ko je prebio Raičevića i uradi procenu njegove bezbednosti kako bi dobio neophodnu zaštitu.\nCrna Gora Gojko Raičević\n← Predstavnik OEBS-a osudio pretnje Šešelja upućene novinarki Danasa\nPoljska: Provladin nedeljnik deli anti LGBT nalepnice →


5. oktobar 14 godina kasnije: Gde su danas glavni akteri? (video)\nglaszapadnesrbije.rs 05. октобар 2014. године Политика Коментари\n5. oktobar 2000. godine - Protest ispred Narodne skupštine\nProšlo je 14 godina od petooktobarske revolucije. Nada više miliona ljudi da su promene u okviru novog političkog sistema moguće je pretvorena u agoniju. Mnogi su mišljenja da je po onoj narodnoj, „Kurta zamenio Murtu“.\nDemostracija, lupanja u šerpie i Otpora danas se mnogi sećaju, a drugi se kaju što su učestvovali u svemu tome. Mnoge je otreznila, kako je nazivaju, pljačkaška privatizacija, koja je na hiljade radnika ostavila bez posla. Sa druge strane samo mali broj radio je šta je hteo i naglo se obogatio. Kvazi bizmismeni kupovali su bez para i po nekoliko preduzeća, radnike ostavljali na ulici a imovinu švercovali.\nIpak, mora se priznati da je za sve to kriva većina, koja je predvođena tadašnjim liderima DOS-a preuzela vlast od tadašnjeg režima kojem se moglo štošta zameriti, od korupcije i nedaća, koji su zadesili naše podneblje, pa nadalje. Istine radi bez namere da se bilo ko optužuje, danas uoči 5. oktbra, prilika je da se podsetimo ko su bili predvodnici revolucije ali i poruke Slobodana Miloševića prilikom priznavanja pobede DOS-a.\nNajžilaviji Rasim i Veljo\nPrvi posleratni demokratski premijer Srbije Zoran Đinđić ubijen je 12. marta 2003. godine ispred zgrade Vlade Srbije. Mnogi su mišljenja da je upravo on jedini položio život i svoje političke ideje na putu ka demokratizaciji zemlje, mada ima i onih koji smatraju da je taj proces tim činom zaustavljen.\nVojislav Koštunica, političar koji je jedini uspeo da parira tadašnjem lideru SPS Slobodanu Miloševiću, predsednik DSS-a,bivši predsednik Jugoslavije i premijer Srbije, povukao je se iz politike i sa čela stranke.\nNekadašnji lider G17 plus Miroljub Labus povukao se iz javnosti nakon obavljanja funkcije vicepremijera Vlade Srbije zbog, kako je tada rekao, neispunjenih obećanja u vezi sa evropskim integracijama.\nPosle Labusovog odlaska, vođenje stranke preuzima tadašnji ministstar finansija Mlađan Dinkić međutim on i njegova partija nakon majskih izbora politički više gotovo da ne postoje.Dinkić se povukao a stranka je u rasulu.\nNebojša Čović, lider Demokratske alternative i potpredsednik u vladi Zorana Đinđića, danas se bavi biznisom.\nVelimir Ilić, koji je predvodio kolonu Čačana 5. oktobra, pokazao se kao naj žilaviji političar iako često osporavan. Posle dva ministarska mandata, fotelju zamenio poslaničkom stolicom, a nakon prošlih izbora ponovo se našao u vladi Aleksandra Vučića.\nIpak lider Sandžačke demokratske partije Rasim Ljajić za nijansu je izdržljiviji od Ilića. Od demokratskih promena 2000. ministar je u saveznim i republičkim vladama, bio zadužen je i za saradnju države sa Haškim tribunalom a trenutno je ministar u Vučićevoj vladi.\nDragoljub Mićunović svoj Demokratski centar kolektivno vratio u DS međutim stranku koju je osnovao pocepao je unutarstranački sukob pa se ona podelila.\nČedomir Jovanović, zbog neslaganja sa partijskim stavovima DS-a, formirao je Liberalno-demokratsku partiju. Katastrofalan rezultat na poslednjim izborima nije bio dovoljan argument da napusti lidersku poziciju.\nBivši sindikalni lider Dragan Milovanović, posle odlaska sa vlasti, osnovao je Laburističku partiju, a za njega i njegovu stranku se od izbora 2003. godine više nije čulo.\nAdvokat Vladan Batić, predsednik Demhrišćanske stranke Srbije preminuo je pre nekoliko godina a stranka od tada gotovo da ne postoji.\nŽarko Korać, predsednik Socijaldemokratske unije politički takođe više politički ne postoji. U toj koaliciji bio je i Nenad Čanak, lider Lige socijaldemokrata Vojvodine.\nDragan Veselinov, nekadašnji šef Koalicije Vojvodina, podneo je ostavku na funkciju ministra poljoprtivrede 2003. pod velikim pritiskom javnosti, nakon što je njegov vozač usmrtio devojku u centru Beograda.To je reklo bi se bio njegov politički kraj.\nI bivši ministar policije Dušan Mihajlović povukao se iz politike i nastavio da vodi preduzeće "Lutra", dok je lider Saveza vojvođanskih Mađara, Jožef Kasa, funkciju prepustio Ištvanu Pastoru.\nGoran Svilanović, nekadašnji predsednik Građanskog saveza Srbije i ministar spoljnih poslova, sada je član Ekonomskog komiteta UN za jugoistočnu Evropu.\nTadašnji paredsednik Pokreta za demokratsku Srbiju Momčilo Perišić optužen je u Hagu za ratne zločine, a iz političkog života izašao je pre toga zbog hapšenja i sumnje da je učestvovao špijunskoj aferi sa američkim diplomatom.\nNjegov kolega i lider Socijaldemokratije Vuk Obradović preminuo je početkom 2008 godine.\nGovor Slobodana Miloševića uoči drugog kruga parlamentarnih izbora 2000. godine:


Miličević kategoričan: Vlade spasa su spas i alibi samo za kriminalizovanu vlast – Banjaluka24\nPredsjednik Glavnog odbora SDS, Milan Miličević izjavio je da bilo kakve koncentracione vlade ili vlade spasa sada nisu potrebne Republici Srpskoj i da bi to bila još jedna u nizu prevara izborne volje glasača.\nSrpski narod je jedinstven u odbrani Republike Srpske još od njenog stvaranja, ali isto tako i danas. Vlade spasa su spas i alibi samo za kriminalizovanu vlast, a ne spas za Republiku Srpsku. Opozicija bi pristajanjem na tako nešto postala saučesnik zločinu prema stanovnicima Republike Srpske, a time bi se ugusila demokratija i stvorilo jednoumlje – rekao je Miličević.\nOn je dodao da oko najvažnijih i vitalnih nacionalnih interesa uvijek postoji konsenzus i da se sabornost oko tih interesa nikada nije dovodila u pitanje.\n– Međutim, ono što se sada dovodi u pitanje je ne samo borba protiv korupcije i kriminala koji izjedaju naš društveni sistem i zbog čega narod odlazi sa ovih prostora, već se dovodi u pitanje i volja građana. Postavlja se pitanje svrhe izbora, jer ne bi više bilo pozicije ni opozicije, samo jedna kriminalna vlast Milorada Dodika, bez alternative- istakao je Miličević.\nOn smatra da je narodu umjesto takvih lažnih patriotskih podvala potrebno omogućiti dostojan život i bolji standard konkretnim rješenjima i to povećavanjem plata kroz izmjene poreskog sistema, podsticajima i olakšicama za privredu, većim udjelom u izvornim prihodima i nadležnostima za lokalne zajednice, zatim sigurnost kroz reformu pravosuđa i izmjene izbornog zakona.\n– Danas se za Republiku Srpsku borimo tako što ćemo učiniti sve da što manje ljudi odlazi sa ovih prostora, to je ono što će vam svaki čovjek koji živi ovdje reći da je naš najveći prioritet. Dakle, to svi znamo, a to vlast Milorada Dodika ne radi i nije joj prioritet to, već kriminal, korupcija i amestiranje sebe od odgovornosti za takve aktivnosti- naveo je Miličević.